text:
 |
 22010A0915(01)
 Συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξης
 Επίσημη Εφημερίδα αριθ. L 242 της 15/09/2010 σ. 26 - 32
 Συμφωνίασυνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για έρευνα στον τομέα της ενέργειας σύντηξηςΗ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ (Ευρατόμ)καιΗ ΔΗΜΟΚΡΑΤΙΑ ΤΗΣ ΙΝΔΙΑΣ,(εφεξής καλούμενες ομού "τα συμβαλλόμενα μέρη")ΕΚΤΙΜΩΝΤΑΣ ότι, στο πλαίσιο της συμφωνίας συνεργασίας για τις εταιρικές σχέσεις και την ανάπτυξη που συνήφθη στις 20 Δεκεμβρίου 1993 μεταξύ της Ευρωπαϊκής Κοινότητας και της Δημοκρατίας της Ινδίας, τα συμβαλλόμενα μέρη ανέλαβαν να εντείνουν τη συνεργασία τους στους τομείς της ενέργειας και της προστασίας του περιβάλλοντος.ΕΠΙΘΥΜΩΝΤΑΣ να συνεχίσουν να προωθούν την ανάπτυξη της ενέργειας σύντηξης ως δυνάμει περιβαλλοντικά αποδεκτής, οικονομικά ανταγωνιστικής και ουσιαστικά απεριόριστης πηγής ενέργειας,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο ΙΣτόχοςΣτόχος της παρούσας συμφωνίας είναι η ενίσχυση της συνεργασίας μεταξύ των συμβαλλόμενων μερών στους τομείς που καλύπτονται από τα αντίστοιχα προγράμματα σύντηξης, με βάση το αμοιβαίο όφελος και τη συνολική αμοιβαιότητα, προκειμένου να αναπτυχθεί η επιστημονική κατανόηση και η τεχνολογική ικανότητα που αποτελούν εγγενή όρο των συστημάτων ενέργειας σύντηξης.Άρθρο IIΤομείς ΣυνεργασίαςΣτους τομείς συνεργασίας που καλύπτει η παρούσα συμφωνία είναι δυνατόν να περιλαμβάνονται:α) οι διατάξεις tokamak συμπεριλαμβανομένων των έργων μεγάλης κλίμακας σύγχρονης γενεάς και οι δραστηριότητες που σχετίζονται με τα έργα της επόμενης γενεάς·β) οι εναλλακτικές διατάξεις αντί των tokamak·γ) η τεχνολογία της ενέργειας μαγνητικής σύντηξης·δ) η θεωρία του πλάσματος και η εφαρμοσμένη φυσική πλάσματος·ε) πολιτικές και σχέδια προγραμμάτων καιστ) άλλοι τομείς, όπως συμφωνείται εγγράφως από τα συμβαλλόμενα μέρη, εφόσον καλύπτονται από τα αντίστοιχα προγράμματά τους.Άρθρο IIIΜορφές Συνεργασίας1. Οι μορφές συνεργασίας βάσει της παρούσας συμφωνίας μπορεί να περιλαμβάνουν τα ακόλουθα, χωρίς ωστόσο να περιορίζονται σε αυτά:α) ανταλλαγή και παροχή πληροφοριών και δεδομένων για τις επιστημονικές και τεχνολογικές δραστηριότητες, εξελίξεις, πρακτικές και αποτελέσματα, καθώς και για τις πολιτικές και σχέδια προγραμμάτων, συμπεριλαμβανομένης και της ανταλλαγής εμπιστευτικών πληροφοριών σύμφωνα με τις ρήτρες και τους όρους που προβλέπονται στα άρθρα VI και VΙΙ·β) ανταλλαγή επιστημόνων, μηχανικών και άλλων ειδικών για συμφωνηθείσες χρονικές περιόδους ενόψει της συμμετοχής τους σε πειράματα, αναλύσεις, σχεδιασμό και άλλες δραστηριότητες έρευνας και ανάπτυξης σύμφωνα με όσα ορίζονται στο άρθρο VΙΙΙ·γ) διοργάνωση σεμιναρίων και άλλων συναντήσεων με σκοπό τη συζήτηση και την ανταλλαγή πληροφοριών επί συμφωνηθέντων θεμάτων που αφορούν τους θεματικούς τομείς που απαριθμούνται στο άρθρο ΙΙ και τον προσδιορισμό συνεργατικών δραστηριοτήτων που είναι ενδεχομένως σκόπιμο να αναληφθούν σύμφωνα με το άρθρο V·δ) ανταλλαγή και διάθεση δειγμάτων, υλικών, εξοπλισμού (οργάνων και εξαρτημάτων) για πειράματα, δοκιμές και αξιολόγηση σύμφωνα με τα άρθρα IX και Χ·ε) εκτέλεση κοινών μελετών, έργων ή πειραμάτων, συμπεριλαμβανομένου του κοινού σχεδιασμού, κατασκευής και λειτουργίας τους·στ) δημιουργία διασυνδέσεων ανταλλαγής δεδομένων, όπως, μεταξύ άλλων, εργαλείων ανάλυσης δεδομένων εξ αποστάσεως· καιζ) άλλες ειδικότερες μορφές συνεργασίας που συμφωνούνται αμοιβαία και εγγράφως από τα συμβαλλόμενα μέρη.2. Τα συμβαλλόμενα μέρη συντονίζουν, στο πλαίσιο της παρούσας συμφωνίας, όπως κρίνουν σκόπιμο, τις δραστηριότητες αυτές με άλλες διεθνείς δραστηριότητες έρευνας και ανάπτυξης που αναλαμβάνονται στον τομέα της σύντηξης, για να ελαχιστοποιείται η επικάλυψη των σχετικών ενεργειών. Κανένα στοιχείο στην


text: παρούσα συμφωνία δεν εκλαμβάνεται ως επηρεάζον τις υφιστάμενες ή μελλοντικές ρυθμίσεις συνεργασίας μεταξύ των συμβαλλομένων μερών.Άρθρο IVΣυντονιστική Επιτροπή και Εκτελεστικές Γραμματείες1. Τα συμβαλλόμενα μέρη συνιστούν συντονιστική επιτροπή, προκειμένου να συντονίζει και να εποπτεύει τις δραστηριότητες στο πλαίσιο της παρούσας συμφωνίας. Κάθε συμβαλλόμενο μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισθέντα μέλη ως επικεφαλής της αντιπροσωπείας του. Η συντονιστική επιτροπή συνέρχεται μία φορά το χρόνο, εναλλάξ στη Δημοκρατία της Ινδίας και στην Ευρωπαϊκή Ένωση ή σε άλλες συμφωνημένες στιγμές και τόπους. Στη συνεδρίαση προεδρεύει ο επικεφαλής της αντιπροσωπείας του φιλοξενούντος συμβαλλόμενου μέρους.2. Η συντονιστική επιτροπή καταρτίζει πρόγραμμα των μελλοντικών δραστηριοτήτων συνεργασίας και εγκρίνει και επανεξετάζει την πρόοδο των εν εξελίξει δραστηριοτήτων συνεργασίας στο πλαίσιο της παρούσας συμφωνίας. Επίσης προτείνει, συντονίζει και εγκρίνει τις μελλοντικές δραστηριότητες συνεργασίας εντός του πεδίου εφαρμογής της παρούσας συμφωνίας, συνεκτιμώντας την τεχνική τους αξία και το επίπεδο προσπαθειών που απαιτούνται για να προκύψει αμοιβαίο όφελος και για να κατοχυρωθεί η συνολική αμοιβαιότητα στο πλαίσιο της παρούσας συμφωνίας.3. Όλες οι αποφάσεις της συντονιστικής επιτροπής λαμβάνονται ομόφωνα.4. Κάθε συμβαλλόμενο μέρος διορίζει έναν εκτελεστικό γραμματέα, ο οποίος ενεργεί για ίδιο λογαριασμό κατά τις χρονικές περιόδους που παρεμβάλλονται μεταξύ των συνεδριάσεων της συντονιστικής επιτροπής για όλα τα ζητήματα που σχετίζονται με τη συνεργασία στο πλαίσιο της παρούσας συμφωνίας. Οι εκτελεστικοί γραμματείς φέρουν την ευθύνη για την καθημερινή διαχείριση των ζητημάτων στο πλαίσιο της εν λόγω συνεργασίας.Άρθρο VΥλοποίηση1. Κάθε συμβαλλόμενο μέρος υποδεικνύει τους κατάλληλους φορείς για την υλοποίηση των δραστηριοτήτων που υπάγονται στην παρούσα συμφωνία.2. Όταν η συντονιστική επιτροπή εγκρίνει μια συνεργατική δραστηριότητα, εγκρίνει, εάν χρειάζεται, σχέδιο έργου με βάση την παρούσα συμφωνία και σύμφωνα με τους όρους της.3. Σε κάθε σχέδιο έργου παρατίθεται κατάλογος των φορέων που έχουν υποδειχθεί για την υλοποίηση του έργου και περιλαμβάνονται αναλυτικές ρυθμίσεις υλοποίησης των συνεργατικών δραστηριοτήτων. Αυτές περιλαμβάνουν ρυθμίσεις για το τεχνικό περιεχόμενο και τα θέματα διαχείρισης, τις ισχύουσες αρμοδιότητες απορρύπανσης, την ανταλλαγή εμπιστευτικών πληροφοριών, την ανταλλαγή εξοπλισμού, την αντιμετώπιση θεμάτων πνευματικής ιδιοκτησίας, τις συνολικές δαπάνες, τον επιμερισμό του κόστους και το χρονοδιάγραμμα, όπως κρίνεται σκόπιμο, χωρίς η απαρίθμηση αυτή να είναι εξαντλητική.Άρθρο VIΔιάθεση και Διάδοση των Πληροφοριών1. Με την επιφύλαξη της ισχύουσας νομοθεσίας του και των διατάξεων της παρούσας συμφωνίας, κάθε συμβαλλόμενο μέρος και τα οριζόμενα από αυτό πρόσωπα αναλαμβάνουν τη δέσμευση να θέτουν χωρίς κανένα περιορισμό στη διάθεση του άλλου συμβαλλόμενου μέρους και των προσώπων που ορίζονται από αυτό, κάθε πληροφορία που υπάρχει στη διάθεσή τους και η οποία απαιτείται για την εκτέλεση των συνεργατικών δραστηριοτήτων στο πλαίσιο της παρούσας συμφωνίας.2. Τα συμβαλλόμενα μέρη υποστηρίζουν την ευρύτερη δυνατή διάδοση των πληροφοριών που έχουν δικαίωμα να κοινοποιήσουν και οι οποίες είτε έχουν αναπτυχθεί από κοινού είτε προορίζονται να διατεθούν ή να ανταλλαγούν βάσει των διατάξεων της παρούσας συμφωνίας, υπό την επιφύλαξη της ανάγκης να προστατευθούν οι εμπιστευτικές πληροφορίες και της ανάγκης να προστατευθεί η πνευματική ιδιοκτησία που δημιουργείται ή εκχωρείται στο πλαίσιο της παρούσας συμφωνίας.3. Οι πληροφορίες που διαβιβάζονται από το ένα συμβαλλόμενο μέρος στο άλλο στο πλαίσιο της παρούσας συμφωνίας είναι ακριβείς, στο βαθμό που το επιτρέπουν

type: contracts

jurisdiction: EU


text: η γνώση και η πεποίθηση του συμβαλλόμενου μέρους που τις διαβιβάζει, χωρίς ωστόσο το συμβαλλόμενο μέρος που τις διαβιβάζει να εγγυάται την καταλληλότητα των πληροφοριών που διαβιβάζονται για οποιαδήποτε ιδιαίτερη χρήση ή εφαρμογή από τον παραλήπτη των πληροφοριών ή από οποιονδήποτε τρίτο. Οι πληροφορίες που αναπτύσσονται από κοινού από τα συμβαλλόμενα μέρη είναι ακριβείς, στο βαθμό που το επιτρέπουν η γνώση και η πεποίθηση αμφοτέρων των συμβαλλομένων μερών. Κανένα συμβαλλόμενο μέρος δεν εγγυάται την ακρίβεια των πληροφοριών που αναπτύσσονται από κοινού ή την καταλληλότητά τους για οποιοδήποτε ιδιαίτερο σκοπό, χρήση ή εφαρμογή τους από το άλλο μέρος ή από οποιονδήποτε τρίτο.Άρθρο VIIΠνευματική ΙδιοκτησίαΗ προστασία και ο επιμερισμός των δικαιωμάτων πνευματικής ιδιοκτησίας που δημιουργούνται ή εκχωρούνται κατά τη διάρκεια των συνεργατικών δραστηριοτήτων στο πλαίσιο της παρούσας συμφωνίας διέπονται από τις διατάξεις του παραρτήματος Α, που αποτελεί αναπόσπαστο τμήμα της παρούσας συμφωνίας και ισχύει για το σύνολο των δραστηριοτήτων που διεξάγονται στο πλαίσιο της συμφωνίας αυτής.Άρθρο VIIIΑνταλλαγές ΠροσωπικούΗ ανταλλαγή προσωπικού μεταξύ των συμβαλλομένων μερών ή των προσώπων που ορίζονται από αυτά στο πλαίσιο της παρούσας συμφωνίας διέπεται από τους ακόλουθους κανόνες:α) κάθε συμβαλλόμενο μέρος εξασφαλίζει την επιλογή ειδικευμένου προσωπικού με την πείρα και τα προσόντα που απαιτούνται για την εκτέλεση των δραστηριοτήτων που προγραμματίζονται στο πλαίσιο της παρούσας συμφωνίας. Κάθε σχετική ανταλλαγή προσωπικού συμφωνείται αμοιβαία εκ των προτέρων με ανταλλαγή επιστολών μεταξύ των συμβαλλομένων μερών, στις οποίες γίνεται παραπομπή στις διατάξεις της παρούσας συμφωνίας και τις συναφείς ρυθμίσεις για τα δικαιώματα πνευματικής ιδιοκτησίας, καθώς και στη συγκεκριμένη συνεργατική δραστηριότητα·β) η καταβολή των οφειλόμενων αποδοχών, ασφάλιστρων και επιδομάτων στο προσωπικό που ανταλλάσσεται αποτελεί ευθύνη κάθε συμβαλλόμενου μέρους·γ) εάν δεν συμφωνηθεί διαφορετικά, τα έξοδα ταξιδίου και διαμονής για το προσωπικό που ανταλλάσσεται, το οποίο διαμένει στο ίδρυμα υποδοχής, βαρύνουν το συμβαλλόμενο μέρος αποστολής·δ) το συμβαλλόμενο μέρος υποδοχής μεριμνά για την προσήκουσα στέγαση του υπό ανταλλαγή προσωπικού του άλλου συμβαλλομένου μέρους (και των μελών των οικογενειών του που συγκατοικούν) σε κοινώς ευμενή, αμοιβαία βάση·ε) το συμβαλλόμενο μέρος υποδοχής παρέχει κάθε αναγκαία συνδρομή, σύμφωνα με τη σχετική νομοθεσία του, στο υπό ανταλλαγή προσωπικό του άλλου συμβαλλομένου μέρους όσον αφορά θέματα διοικητικών διατυπώσεων (π.χ. χορήγηση θεώρησης διαβατηρίου)·στ) κάθε συμβαλλόμενο μέρος μεριμνά ώστε το υπό ανταλλαγή προσωπικό να τηρεί τους γενικούς κανόνες σχετικά με τους κανονισμούς εργασίας και ασφαλείας που ισχύουν στον χώρο του ιδρύματος υποδοχής· καιζ) κάθε συμβαλλόμενο μέρος έχει, με δικά του έξοδα, τη δυνατότητα να παρακολουθεί συγκεκριμένες δραστηριότητες δοκιμών και εργασίες ανάλυσης του άλλου συμβαλλόμενου μέρους στους τομείς συνεργασίας που ορίζονται στο άρθρο ΙΙ. Η παρακολούθηση είναι δυνατόν να πραγματοποιείται μέσω επισκέψεων προσωπικού, σε κάθε περίπτωση έπειτα από προηγούμενη συμφωνία του συμβαλλόμενου μέρους υποδοχής.Άρθρο IXΑνταλλαγές Εξοπλισμού, Δειγμάτων κ.λπ.Σε περίπτωση ανταλλαγής, δανεισμού ή διάθεσης εξοπλισμού, οργάνων, δειγμάτων, υλικών ή απαραίτητων ανταλλακτικών (στο εξής "ο εξοπλισμός κ.λπ."), από το ένα συμβαλλόμενο μέρος ή τα πρόσωπα που αυτό ορίζει στο άλλο συμβαλλόμενο μέρος ή στα πρόσωπα που αυτό ορίζει, ισχύουν οι ακόλουθες διατάξεις που καλύπτουν τη μεταφορά και χρήση του εξοπλισμού κ.λπ.:α) το συμβαλλόμενο μέρος αποστολής χορηγεί το ταχύτερο δυνατόν αναλυτικό κατάλογο του εξοπλισμού κ.λπ. που πρόκειται να


text: διατεθεί, με τις αντίστοιχες προδιαγραφές και την τεχνική και ενημερωτική τεκμηρίωση·β) ο εξοπλισμός κ.λπ. που παρέχεται από το συμβαλλόμενο μέρος αποστολής εξακολουθεί να αποτελεί ιδιοκτησία του και επιστρέφεται στο συμβαλλόμενο μέρος αποστολής σε ημερομηνία που καθορίζεται από τη συντονιστική επιτροπή, εκτός εάν υπάρχει διαφορετική συμφωνία στο σχέδιο έργου που αναφέρεται στο άρθρο V·γ) ο εξοπλισμός κ.λπ. τίθεται σε λειτουργία στο ίδρυμα υποδοχής μόνον κατόπιν αμοιβαίας συμφωνίας μεταξύ των συμβαλλομένων μερών καιδ) το συμβαλλόμενο μέρος υποδοχής διαθέτει τους απαραίτητους χώρους για την εγκατάσταση του εξοπλισμού κ.λπ. και παρέχει ηλεκτρική ενέργεια, νερό, φυσικό αέριο κ.λπ., σύμφωνα με τις τεχνικές απαιτήσεις, οι οποίες συμφωνούνται αμοιβαία από τα συμβαλλόμενα μέρη.Άρθρο XΓενικές Διατάξεις1. Κάθε συμβαλλόμενο μέρος διεκπεραιώνει τις δραστηριότητες που προβλέπονται στην παρούσα συμφωνία με βάση τις ισχύουσες νομοθετικές και κανονιστικές διατάξεις του και χορηγεί πόρους στον βαθμό που υπάρχουν διαθέσιμες πιστώσεις.2. Με εξαίρεση τις περιπτώσεις που έχει ειδικά συμφωνηθεί κάτι άλλο εγγράφως από τα συμβαλλόμενα μέρη, κάθε συμβαλλόμενο μέρος βαρύνεται με το κόστος που συνεπάγεται γι’ αυτό η συνεργασία στο πλαίσιο της παρούσας συμφωνίας.3. Όλα τα ζητήματα ερμηνείας ή υλοποίησης της παρούσας συμφωνίας που ανακύπτουν κατά τη διάρκεια ισχύος της επιλύονται με συμφωνία μεταξύ των συμβαλλομένων μερών.4. Στον βαθμό που αυτό αφορά την Ευρατόμ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρατόμ και στα εδάφη των χωρών που συμμετέχουν στο πρόγραμμα σύντηξης της Ευρατόμ ως πλήρως συνδεδεμένα τρίτα κράτη.Άρθρο XIΔιάρκεια Ισχύος, Τροποποίηση και Καταγγελία1. Η παρούσα συμφωνία αρχίζει να ισχύει την ημερομηνία κατά την οποία τα συμβαλλόμενα μέρη αλληλοενημερώνονται εγγράφως για την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της συμφωνίας και παραμένει σε ισχύ επί πέντε έτη. Η ισχύς της παρούσας συμφωνίας παρατείνεται αυτόματα για συμπληρωματικές περιόδους πέντε ετών, εκτός εάν ένα συμβαλλόμενο μέρος γνωστοποιήσει στο άλλο εγγράφως την πρόθεσή του να καταγγείλει τη συμφωνία, έξι τουλάχιστον μήνες πριν από την εκπνοή της.2. Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών.3. Όλες οι κοινές προσπάθειες και πειράματα που δεν έχουν ολοκληρωθεί κατά τη χρονική στιγμή της καταγγελίας ή εκπνοής της παρούσας συμφωνίας μπορεί να συνεχιστούν μέχρι την ολοκλήρωσή τους σύμφωνα με τους όρους της παρούσας συμφωνίας.4. Η παρούσα συμφωνία και κάθε σχέδιο έργου που σχετίζεται με αυτή μπορούν να καταγγελθούν ανά πάσα στιγμή, κατά τη διακριτική ευχέρεια οποιουδήποτε από τα συμβαλλόμενα μέρη, με προηγούμενη έγγραφη προειδοποίηση έξι μηνών από το συμβαλλόμενο μέρος που επιδιώκει να καταγγείλει τη συμφωνία ή το σχέδιο έργου. Η καταγγελία αυτή δεν θίγει τα δικαιώματα που ενδέχεται να έχουν προκύψει βάσει της παρούσας συμφωνίας ή του σχεδίου έργου για οποιοδήποτε συμβαλλόμενο μέρος μέχρι τη χρονική στιγμή της καταγγελίας.5. Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, ρουμανική, σλοβακική, σλοβενική, πορτογαλική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά.Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.Έγινε στο Νέο Δελχί, στις έξι Νοεμβρίου του έτους


text: δύο χιλιάδες εννέα.Για την Ευρωπαϊκή Κοινότητα Ατομικής ΕνέργειαςBenita Ferrero-WaldnerΓια την Κυβέρνηση της Δημοκρατίας της ΙνδιαςAnil Kakodkar--------------------------------------------------ΠΑΡΑΡΤΗΜΑ ΑΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣΤα δικαιώματα πνευματικής ιδιοκτησίας που δημιουργούνται ή εκχωρούνται στο πλαίσιο της παρούσας συμφωνίας απονέμονται με βάση τις ακόλουθες διατάξεις:Ι. ΕφαρμογήΤο παρόν παράρτημα εφαρμόζεται σε όλες τις συνεργατικές δραστηριότητες που υλοποιούνται βάσει της παρούσας συμφωνίας, εκτός αντιθέτων συμφωνημένων διατάξεων.II. Κυριότητα, επιμερισμός και άσκηση των δικαιωμάτωνΑ. Για τους σκοπούς της παρούσας συμφωνίας, η "πνευματική ιδιοκτησία" έχει την έννοια που δίνεται στο άρθρο 2 της σύμβασης για την ίδρυση της Παγκόσμιας Οργάνωσης Πνευματικής Ιδιοκτησίας, που υπογράφηκε στη Στοκχόλμη στις 14 Ιουλίου 1967.Β. Το παρόν παράρτημα ρυθμίζει τον επιμερισμό των δικαιωμάτων, συμφερόντων και δικαιωμάτων εκμετάλλευσης μεταξύ των συμβαλλομένων μερών. Κάθε συμβαλλόμενο μέρος φροντίζει για την εκχώρηση στο άλλο συμβαλλόμενο μέρος των δικαιωμάτων πνευματικής ιδιοκτησίας που του απονέμονται σύμφωνα με τις διατάξεις του παρόντος παραρτήματος. Με το παρόν παράρτημα ουδόλως τροποποιείται ή θίγεται ο επιμερισμός των δικαιωμάτων, συμφερόντων και δικαιωμάτων εκμετάλλευσης μεταξύ ενός συμβαλλομένου μέρους και των υπηκόων του, ο οποίος διέπεται από τη νομοθεσία και την πρακτική που εφαρμόζει το εν λόγω συμβαλλόμενο μέρος.Γ. Η καταγγελία ή εκπνοή της παρούσας συμφωνίας δεν θίγει τα δικαιώματα ή τις υποχρεώσεις που απορρέουν από το παρόν παράρτημα.Δ. 1. Στις περιπτώσεις που τα συμβαλλόμενα μέρη αναλαμβάνουν συνεργατικές δραστηριότητες, τα δικαιώματα πνευματικής ιδιοκτησίας που προκύπτουν από τις κοινές έρευνες, δηλαδή από έρευνες που υποστηρίζονται από αμφότερα τα συμβαλλόμενα μέρη, ρυθμίζονται στα πλαίσια Προγράμματος Τεχνολογικής Διαχείρισης (ΠΤΔ) σύμφωνα με τις ακόλουθες βασικές αρχές:α) τα συμβαλλόμενα μέρη γνωστοποιούν αμοιβαίως εντός ευλόγου χρονικού διαστήματος τα τυχόν δικαιώματα πνευματικής ιδιοκτησίας που προκύπτουν βάσει της παρούσας συμφωνίας (ή των σχετικών εκτελεστικών διακανονισμών)·β) εκτός εάν έχει συμφωνηθεί διαφορετικά, τα σχετικά με την πνευματική ιδιοκτησία δικαιώματα και έννομα συμφέροντα που προκύπτουν κατά τη διάρκεια των κοινών ερευνών είναι εκμεταλλεύσιμα από οποιονδήποτε των συμβαλλομένων χωρίς εδαφικούς περιορισμούς·γ) κάθε συμβαλλόμενο μέρος επιζητεί την έγκαιρη προστασία της πνευματικής ιδιοκτησίας επί της οποίας αποκτά δικαιώματα και συμφέροντα στο πλαίσιο της εκτέλεσης του ΠΤΔ·δ) σε κάθε συμβαλλόμενο μέρος παρέχεται μη αποκλειστική, αμετάκλητη και απαλλαγμένη από την καταβολή τελών άδεια εκμετάλλευσης όλων των δικαιωμάτων πνευματικής ιδιοκτησίας που προκύπτουν στο πλαίσιο της παρούσας συμφωνίας, αποκλειστικά και μόνο για ερευνητικούς σκοπούς, καιε) στους επισκέπτες ερευνητές που έχουν συμμετάσχει στη δημιουργία της πνευματικής ιδιοκτησίας παραχωρούνται δικαιώματα πνευματικής ιδιοκτησίας και μερίδιο επί των τελών εκμετάλλευσης που κερδίζουν τα ιδρύματα υποδοχής από την παραχώρηση των αδειών εκμετάλλευσης των αντίστοιχων δικαιωμάτων πνευματικής ιδιοκτησίας, στο πλαίσιο της πολιτικής που ακολουθούν τα ιδρύματα υποδοχής. Κάθε συμβαλλόμενο μέρος επιφυλάσσει στους επισκέπτες ερευνητές μεταχείριση εξίσου ευνοϊκή με εκείνη που επιφυλάσσει στους υπηκόους του όσον αφορά τη χορήγηση των προαναφερθέντων δικαιωμάτων πνευματικής ιδιοκτησίας και μεριδίων επί των τελών εκμετάλλευσης. Επιπλέον, κάθε επισκέπτης ερευνητής που αναγνωρίζεται ως εφευρέτης δικαιούται μεταχείρισης υπηκόου του συμβαλλόμενου μέρους υποδοχής στο θέμα των βραβείων, δώρων, ευεργετημάτων ή οποιασδήποτε άλλης ανταμοιβής που του παρέχεται σύμφωνα με την πολιτική του ιδρύματος υποδοχής και της αντίστοιχης εφαρμοστέας νομοθεσίας των συμβαλλομένων μερών.2. Στην περίπτωση άλλων συνεργατικών δραστηριοτήτων πλην της κοινής έρευνας που εμπίπτει στις διατάξεις της παραγράφου II.Δ.(1), εφόσον απαιτείται βάσει της νομοθεσίας και των


text: κανονιστικών διατάξεών του, κάθε συμβαλλόμενο μέρος απαιτεί από όλους τους συμμετέχοντές του να συνάψουν ειδικές συμφωνίες με αντικείμενο τη διεξαγωγή των κοινών ερευνητικών δραστηριοτήτων και τα δικαιώματα και τις υποχρεώσεις κάθε συμμετέχοντος. Όσον αφορά τα δικαιώματα πνευματικής ιδιοκτησίας, στις συμφωνίες ρυθμίζονται, κατά κανόνα, μεταξύ άλλων και τα θέματα που αφορούν την ιδιοκτησία, την προστασία, τα δικαιώματα χρήσης για ερευνητικούς σκοπούς, την εκμετάλλευση και τη διάδοση, συμπεριλαμβανομένων των διατάξεων για την από κοινού δημοσίευση, τα δικαιώματα και τις υποχρεώσεις των επισκεπτών ερευνητών και τις διαδικασίες για την επίλυση των διαφορών. Στις συμφωνίες είναι επίσης δυνατόν να ρυθμίζονται και άλλα θέματα, όπως η πρόσβαση στις νεοαποκτώμενες και τις υφιστάμενες πληροφορίες, η παραχώρηση αδειών εκμετάλλευσης και τα παραδοτέα στοιχεία.Ε. Σεβόμενο τους όρους του ανταγωνισμού στους τομείς που αφορά η παρούσα συμφωνία, κάθε συμβαλλόμενο μέρος οφείλει να μεριμνά ώστε να διασφαλίζεται ότι τα δικαιώματα που αποκτώνται σύμφωνα με τους όρους της παρούσας συμφωνίας και οι ρυθμίσεις που συνομολογούνται στο πλαίσιό της, ασκούνται κατά τρόπο ώστε να ενθαρρύνεται, ιδίως i) η χρήση των πληροφοριών που παράγονται ή οι οποίες καθίστανται διαθέσιμες με άλλους τρόπους, στο πλαίσιο της παρούσας συμφωνίας, και η διάδοσή τους, στον βαθμό που αυτό συμβαδίζει με τους όρους που καθορίζονται στην παρούσα συμφωνία, με τις ρυθμίσεις που θεσπίζονται στο τμήμα IV αυτής και με όλους τους άλλους κανόνες οι οποίοι ενδέχεται να ισχύουν στο πλαίσιο της οικείας νομοθεσίας των συμβαλλομένων μερών αναφορικά με τον χειρισμό ευαίσθητων ή εμπιστευτικών πληροφοριών στον πυρηνικό τομέα και ii) η έγκριση και εφαρμογή διεθνών προτύπων.III. Εργασίες που προστατεύονται με δικαιώματα δημιουργούΣύμφωνα με τους όρους της παρούσας συμφωνίας, τα δικαιώματα δημιουργού που ανήκουν στα συμβαλλόμενα μέρη, τυγχάνουν μεταχείρισης που συνάδει με τη συμφωνία για τις εμπορικές πτυχές των δικαιωμάτων πνευματικής ιδιοκτησίας, την οποία διαχειρίζεται ο Παγκόσμιος Οργανισμός Εμπορίου.IV. Επιστημονικές συγγραφικές εργασίεςΜε την επιφύλαξη της μεταχείρισης που επιφυλάσσεται στις μη αποκαλυφθείσες γνώσεις στο τμήμα V, εφαρμόζονται οι ακόλουθες διαδικασίες:Α. Κάθε συμβαλλόμενο μέρος δικαιούται να αξιώσει την παραχώρηση μη αποκλειστικής, αμετάκλητης και απαλλαγμένης από την καταβολή τελών άδειας εκμετάλλευσης, για όλες τις χώρες, της μετάφρασης, αναπαραγωγής και δημόσιας διανομής των πληροφοριών που περιλαμβάνονται στα επιστημονικά και τεχνικά περιοδικά, τα άρθρα, τις εκθέσεις, τα βιβλία ή τα άλλα μέσα, που προκύπτουν άμεσα από τις κοινές έρευνες που έχουν πραγματοποιηθεί σύμφωνα με τις διατάξεις της παρούσας συμφωνίας από τα συμβαλλόμενα μέρη ή εξ ονόματός τους.Β. Όλα τα προοριζόμενα για δημόσια διανομή αντίγραφα ενός έργου, του οποίου προστατεύονται τα δικαιώματα δημιουργού και το οποίο έχει παραχθεί σύμφωνα με την παρούσα διάταξη, πρέπει να αναγράφουν τα ονοματεπώνυμα των δημιουργών του έργου, εκτός αυτών που αντιτίθενται ρητά στην αναφορά του ονόματός τους. Τα αντίγραφα αυτά πρέπει επίσης να φέρουν τη σαφώς ορατή μνεία ότι έχουν τύχει της υποστήριξης των αντισυμβαλλομένων μερών στο πλαίσιο της συνεργασίας τους.V. Εμπιστευτικές πληροφορίεςΑ. Έγγραφες εμπιστευτικές πληροφορίες1. Κάθε συμβαλλόμενο μέρος προσδιορίζει το νωρίτερο δυνατόν τις πληροφορίες που επιθυμεί να παραμείνουν εμπιστευτικές σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:α) οι πληροφορίες είναι απόρρητες, υπό την έννοια ότι δεν είναι στην ολότητα τους ή υπό το ακριβές


text: σχήμα ή σύνθεση των συνιστωσών τους εν γένει γνωστές ή άμεσα προσπελάσιμες με νόμιμα μέσα·β) οι πληροφορίες έχουν πραγματική ή πιθανή εμπορική αξία λόγω του απόρρητου χαρακτήρα τους, καιγ) τα πρόσωπα που έχουν το νόμιμο έλεγχο των πληροφοριών αυτών έχουν εφαρμόσει εύλογα υπό τις συγκεκριμένες περιστάσεις μέτρα για τη διαφύλαξη του απόρρητου χαρακτήρα τους. Τα συμβαλλόμενα μέρη έχουν σε ορισμένες περιπτώσεις τη δυνατότητα να συμφωνήσουν ότι, εκτός εάν ορίζεται διαφορετικά, τα μέρη ή η ολότητα των πληροφοριών που διατίθενται, ανταλλάσσονται ή προκύπτουν κατά τη διάρκεια των κοινών ερευνών που αναλαμβάνονται στο πλαίσιο της παρούσας συμφωνίας δεν επιτρέπεται να κοινοποιηθούν.2. Κάθε συμβαλλόμενο μέρος φροντίζει ώστε οι εμπιστευτικές πληροφορίες σύμφωνα με τις διατάξεις της παρούσας συμφωνίας και ο συνακόλουθος προνομιακός τους χαρακτήρας να μπορούν να αναγνωρίζονται άμεσα από το άλλο συμβαλλόμενο μέρος, για παράδειγμα με κατάλληλη σήμανση ή με την προσθήκη υπόμνησης για την περιορισμένη χρήση τους. Το ίδιο ισχύει και για τυχόν ολική ή μερική αναπαραγωγή των εν λόγω πληροφοριών. Το συμβαλλόμενο μέρος ή συμμετέχων στον οποίο κοινοποιούνται εμπιστευτικές πληροφορίες σύμφωνα με την παρούσα συμφωνία υποχρεούται να σεβαστεί τον προνομιακό τους χαρακτήρα. Οι περιορισμοί αυτοί αίρονται αυτόματα, όταν οι προαναφερόμενες πληροφορίες κοινοποιούνται από τον κάτοχό τους χωρίς περιορισμούς.3. Οι εμπιστευτικές πληροφορίες που διαβιβάζονται στο πλαίσιο της παρούσας συμφωνίας μπορούν να κοινοποιηθούν από το συμβαλλόμενο μέρος που τις παραλαμβάνει στα πρόσωπα που απασχολούνται από αυτό, συμπεριλαμβανομένων των εργολάβων του και άλλων συναρμοδίων υπηρεσιών του συμβαλλομένου μέρους που είναι εξουσιοδοτημένοι για τους ειδικούς σκοπούς των διεξαγόμενων κοινών ερευνών, εφόσον είναι αναγκαίο να γνωρίζουν και υπό τον όρο ότι όλες οι εμπιστευτικές πληροφορίες που κοινοποιούνται με τον τρόπο αυτό προστατεύονται σύμφωνα με το παρόν παράρτημα και στον βαθμό που προβλέπεται από την οικεία νομοθεσία και τους κανονισμούς κάθε συμβαλλομένου μέρους και ότι είναι άμεσα αναγνωρίσιμες, σύμφωνα με όσα ορίζονται προηγουμένως.Β. Μη έγγραφες εμπιστευτικές πληροφορίεςΤα συμβαλλόμενα μέρη ή τα οριζόμενα από αυτά πρόσωπα χειρίζονται τις μη έγγραφες εμπιστευτικές πληροφορίες ή άλλες εμπιστευτικές ή προνομιακές πληροφορίες που παρέχονται στα σεμινάρια και τις άλλες συναντήσεις που διοργανώνονται σύμφωνα με τις διατάξεις της παρούσας συμφωνίας ή τις πληροφορίες που απορρέουν από την απόσπαση προσωπικού, τη χρήση εγκαταστάσεων ή την υλοποίηση κοινών έργων, σύμφωνα με τις βασικές αρχές που καθορίζονται στην παρούσα συμφωνία για τις έγγραφες πληροφορίες, υπό τον όρο, ωστόσο, ότι οι παραλήπτες των εν λόγω εμπιστευτικών ή λοιπών προνομιακών πληροφοριών έχουν ενημερωθεί εγγράφως σχετικά με τον εμπιστευτικό χαρακτήρα των πληροφοριών που τους έχουν κοινοποιηθεί, το αργότερο κατά τη χρονική στιγμή της κοινοποίησης.Γ. ΈλεγχοςΚάθε συμβαλλόμενο μέρος μεριμνά ώστε να εξασφαλίζει ότι οι ακοινολόγητες πληροφορίες που παραλαμβάνει βάσει της παρούσας συμφωνίας, ελέγχονται όπως προβλέπεται σ’ αυτή. Εάν ένα από τα συμβαλλόμενα μέρη διαπιστώσει ότι του είναι αδύνατον ή ότι μπορεί εύλογα να αναμένεται ότι θα του είναι αδύνατον να συμμορφωθεί με τις διατάξεις των προηγουμένων παραγράφων Α και Β για τη μη διάδοση των πληροφοριών, ενημερώνει αμέσως σχετικά το άλλο συμβαλλόμενο μέρος. Τα συμβαλλόμενα μέρη συνέρχονται πάραυτα σε διαβουλεύσεις ώστε να καθορίσουν την ενδεδειγμένη πορεία δράσης.VI. Επίλυση διαφορών και νέες και απρόβλεπτες μορφές πνευματικής ιδιοκτησίαςΑ. Οι διαφορές μεταξύ των


text: συμβαλλόμενων μερών σχετικά με ζητήματα πνευματικής ιδιοκτησίας επιλύονται σύμφωνα με το άρθρο Χ παράγραφος 3 της συμφωνίας. Ωστόσο, με αμοιβαία συμφωνία των μερών, μια διαφορά μπορεί να υποβληθεί σε διεθνές διαιτητικό δικαστήριο για την έκδοση δεσμευτικής διαιτητικής απόφασης σύμφωνα με τους εφαρμοστέους κανόνες διεθνούς δικαίου. Πλην αντίθετης συμφωνίας, ισχύουν οι κανόνες διαιτησίας της Επιτροπής των Ηνωμένων Εθνών για το διεθνές εμπορικό δίκαιο (Uncitral).Β. Στην περίπτωση που ένα από τα συμβαλλόμενα μέρη εκτιμά ότι οι συνεργατικές δραστηριότητες που αναλαμβάνονται σύμφωνα με τις διατάξεις της παρούσας συμφωνίας μπορεί να οδηγήσουν στην παραγωγή μιας νέας μορφής πνευματικής ιδιοκτησίας που δεν καλύπτεται από ΠΤΔ ή από συμφωνία μεταξύ των ορισθέντων φορέων ή εάν ανακύψουν απρόβλεπτες δυσχέρειες, τα συμβαλλόμενα μέρη αρχίζουν πάραυτα διαβουλεύσεις για να εξασφαλιστεί η επαρκής κατοχύρωση της προστασίας, της εκμετάλλευσης και της διάδοσης της εν λόγω πνευματικής ιδιοκτησίας στα αντίστοιχα εδάφη τους.--------------------------------------------------


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/25
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 189/2018
 της 21ης Σεπτεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/303]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η κατ’ εξουσιοδότηση απόφαση (ΕΕ) 2018/779 της Επιτροπής, της 19ης Φεβρουαρίου 2018, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των πανό τύπου σάντουιτς με μεταλλική επικάλυψη σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα ΙΙ της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 1ξδ [κατ’ εξουσιοδότηση κανονισμός (ΕΕ) 2017/1475 της Επιτροπής] του κεφαλαίου XXI του παραρτήματος II της συμφωνίας για τον ΕΟΧ, παρεμβάλλεται το ακόλουθο σημείο:
 «1ξε.
 32018 D 0779: Κατ’ εξουσιοδότηση απόφαση (ΕΕ) 2018/779 της Επιτροπής, της 19ης Φεβρουαρίου 2018, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των πανό τύπου σάντουιτς με μεταλλική επικάλυψη σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 131 της 29.5.2018 σ. 23).»
 Άρθρο 2
 Τα κείμενα της κατ’ εξουσιοδότηση απόφασης (ΕΕ) 2018/779 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 131 της 29.5.2018, σ. 23.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21999A0812(02)
 Ανταλλαγή επιστολών σχετικά με το πιστοποιητικό που αναφέρεται στην παράγραφο 6 δεύτερο εδάφιο της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας για τον αμοιβαίο καθορισμό δασμολογικών ποσοστώσεων για ορισμένους οίνους
 Επίσημη Εφημερίδα αριθ. L 212 της 12/08/1999 σ. 0032 - 0039
 ΑΝΤΑΛΛΑΓΗ ΕΠΙΣΤΟΛΩΝσχετικά με το πιστοποιητικό που αναφέρεται στην παράγραφο 6 δεύτερο εδάφιο της συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας για τον αμοιβαίο καθορισμό δασμολογικών ποσοστώσεων για ορισμένους οίνουςΕπιστολή αριθ. 1(Επιτροπή των Ευρωπαϊκών Κοινοτήτων)Κύριε...,Έχω την τιμή να αναφερθώ στη συμφωνία η οποία συνήφθη στις 29 Νοεμβρίου 1993 υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, η οποία καλείται στο εξής "η συμφωνία".Η συμφωνία προβλέπει στην παράγραφο 6 δεύτερο εδάφιο ότι οι δασμολογικές παραχωρήσεις θα υπόκεινται στην προσκόμιση πιστοποιητικού που εκδίδεται από αμοιβαία αναγνωρισμένο επίσημο φορέα που περιλαμβάνεται σε κατάλογο ο οποίος θα καταρτιστεί από κοινού, έτσι ώστε οι εν λόγω οίνοι να πληρούν τις διατάξεις των παραγράφων 1, 2 και 4 της συμφωνίας.Σύμφωνα με τις διαβουλεύσεις που διεξήχθησαν μεταξύ των εκπροσώπων της Επιτροπής και της Ουγγαρίας, συμφωνήθηκαν οι ακόλουθοι κανόνες σχετικά με το προαναφερθέν πιστοποιητικό:1. Εισαγόμενοι στην Ουγγαρία οίνοι κοινοτικής καταγωγής1.1. Το πιστοποιητικό που αναφέρεται στην παράγραφο 6 δεύτερο εδάφιο της συμφωνίας είναι ένα πιστοποιητικό που συμφωνεί με το υπόδειγμα που παρατίθεται στο παράρτημα της παρούσας ανταλλαγής επιστολών και το οποίο συμπληρώνεται σύμφωνα με τις διατάξεις των σημείων 1.2. έως 1.8.1.2. Το πιστοποιητικό θα έχει διαστάσεις 210 x 297 mm. Το χρησιμοποιούμενο χαρτί θα είναι λευκό χαρτί γραφής, επιχρισμένο, χωρίς μηχανικό πολτό και βάρους τουλάχιστον 40 g/m2. Εάν το έγγραφο περιλαμβάνει πολλά αντίγραφα, μόνο το πρώτο αντίγραφο, το οποίο είναι το πρωτότυπο, θα είναι τυπωμένο με υδατογραφημένο φόντο. Το έντυπο αυτό θα φέρει την εμφανή ένδειξη "πρωτότυπο" και τα λοιπά αντίγραφα θα φέρουν την ένδειξη "αντίγραφο".1.3. Το πιστοποιητικό τυπώνεται σε μία από τις ακόλουθες γλώσσες: αγγλικά, γαλλικά, γερμανικά, ιταλικά ή ισπανικά.1.4. Κάθε πιστοποιητικό φέρει αύξοντα αριθμό ο οποίος δίδεται από την αρμόδια κοινοτική αρχή.1.5. Το πιστοποιητικό βεβαιούται, στις θέσεις 10 και 11 αντίστοιχα, από τις αρμόδιες αρχές και εργαστήρια της Κοινότητας. Θα περιλαμβάνει το πρωτότυπο και τουλάχιστον ένα αντίγραφο που παράγεται συγχρόνως, με τη σειρά αυτή. Το πρωτότυπο και το αντίγραφο συνοδεύουν τον οίνο. Το έντυπο του πιστοποιητικού πρέπει να συμπληρώνεται είτε με γραφομηχανή είτε χειρόγραφα και στην τελευταία αυτή περίπτωση πρέπει να συμπληρώνεται με μελάνι και κεφαλαία στοιχεία. Δεν πρέπει να περιέχει διορθωμένες λέξεις ή προσθήκες και εάν κατά την συμπλήρωσή του διαπραχθούν τυχόν λάθη, το έντυπο δεν δύναται να χρησιμοποιείται.Οι ενδείξεις που αναγράφονται στη θέση 11 του πιστοποιητικού, δύνανται να αναφέρονται σε χωριστό δελτίο ανάλυσης, που βεβαιούται από το αρμόδιο εργαστήριο. Στην περίπτωση αυτή, η θέση 11 του πιστοποιητικού περιλαμβάνει την αναφορά στο εν λόγω δελτίο.1.6. Οι αρχές και τα εργαστήρια που αναφέρονται στο σημείο 1.5, είναι:- όσον αφορά τις αρμόδιες αρχές, εκείνες που ορίζονται κατ' εφαρμογή του άρθρου 20 του κανονισμού (ΕΟΚ) αριθ. 2238/93 περί των συνοδευτικών εγγράφων κατά


text: τη μεταφορά αμπελοοινικών προϊόντων και των βιβλίων που πρέπει να τηρούνται στον αμπελοοινικό τομέα,- όσον αφορά τα αρμόδια εργαστήρια, εκείνα που ορίζονται κατ' εφαρμογή του άρθρου 79 παράγραφος 1 του κανονισμού (ΕΟΚ) αριθ. 822/87, για την πραγματοποίηση επίσημων αναλύσεων.1.7. Κατά την ολοκλήρωση των τελωνειακών διατυπώσεων με σκοπό την διάθεση σε ελεύθερη κυκλοφορία των εμπορευμάτων τα οποία αφορά το πιστοποιητικό, το πρωτότυπο και το αντίγραφο του πιστοποιητικού πρέπει να παραδίδονται στην αρμόδια αρχή της Ουγγαρίας η οποία διεξάγει τις εν λόγω διατυπώσεις. Η αρχή αυτή οπισθογράφει την πίσω σελίδα του πιστοποιητικού. Επιστρέφει το πρωτότυπο στον ενδιαφερόμενο και φυλάσσει το αντίγραφο για διάστημα τουλάχιστον πέντε ετών.1.8. Η βεβαίωση στη θέση 10 του πιστοποιητικού δύναται να αντικατασταθεί από βεβαίωση της καταγωγής των προϊόντων σύμφωνα με το άρθρο 7 του κανονισμού (ΕΟΚ) αριθ. 2238/93.1.9. Το πιστοποιητικό που αναφέρεται στο σημείο 1.1. αντικαθιστά το "πιστοποιητικό ποιότητας" που προβλέπεται στη νομοθεσία της Ουγγαρίας.1.10. Τα πιστοποιητικά που συμπληρώθηκαν σύμφωνα με την ισχύουσα νομοθεσία της Ουγγαρίας πριν από την ημερομηνία έναρξης της ισχύος της παρούσας ανταλλαγής επιστολών, δύνανται να χρησιμοποιούνται μέχρι την 1η Ιανουαρίου 2000 αντί του πιστοποιητικού που προβλέπεται στο σημείο 1.1.2. Εισαγόμενοι στην Κοινότητα οίνοι καταγωγής Ουγγαρίας2.1. Το πιστοποιητικό που αναφέρεται στην παράγραφο 6 δεύτερο εδάφιο της συμφωνίας είναι το έγγραφο V.I.1. ή V.I.2. που συμπληρώνεται σύμφωνα με τον κανονισμό (ΕΟΚ) αριθ. 3590/85.2.2. Το πιστοποιητικό πρέπει να φέρει μία από τις ακόλουθες ενδείξεις στη θέση 15: "Βεβαιούται ότι ο οίνος που αναφέρεται στο παρόν έγγραφο είναι οίνος ποιότητας/αφρώδης οίνος ποιότητας(1) σύμφωνα με το νόμο της Ουγγαρίας για τους οίνους.""Βεβαιούται ότι ο οίνος που αναφέρεται στο παρόν έγγραφο είναι οίνος ποιότητας/αφρώδης οίνος ποιότητας(2), συμπεριλαμβανομένου του οίνου ανώτερης ποιότητας και του οίνου ποιότητας που φέρει την γεωγραφική ένδειξη 'Tokaj' καθώς και του οίνου που φέρει την ονομασία 'Tajbor', σύμφωνα με το νόμο της Ουγγαρίας για τους οίνους."2.3. Οι αρμόδιοι φορείς και εργαστήρια της Ουγγαρίας, που είναι εξουσιοδοτημένα να συμπληρώσουν το πιστοποιητικό που αναφέρεται στο σημείο 2.1., είναι εκείνα που περιλαμβάνονται στον κατάλογο της Επιτροπής, κατ' εφαρμογή του άρθρου 7 του κανονισμού (ΕΟΚ) αριθ. 3590/85.Η παρούσα ανταλλαγή επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες. Τίθεται σε ισχύ την 1η Σεπτεμβρίου 1999.Θα σας παρακαλούσα να επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.Με εξαιρετική εκτίμηση,Εξ ονόματος της Ευρωπαϊκής ΚοινότηταςΠΑΡΑΡΤΗΜΑ>PIC FILE= "L_1999212EL.003402.EPS">>PIC FILE= "L_1999212EL.003501.EPS">Επιστολή αριθ. 2(Επιστολή της Ουγγαρίας)Βρυξέλλες, ...Κύριε...,Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής: "Έχω την τιμή να αναφερθώ στη συμφωνία η οποία συνήφθη στις 29 Νοεμβρίου 1993, υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, η οποία καλείται στο εξής 'η συμφωνία'.Η συμφωνία προβλέπει στην παράγραφο 6 δεύτερο εδάφιο ότι οι δασμολογικές παραχωρήσεις θα υπόκεινται στην προσκόμιση πιστοποιητικού που εκδίδεται από αμοιβαία αναγνωρισμένο επίσημο φορέα που περιλαμβάνεται σε κατάλογο ο οποίος θα καταρτιστεί από κοινού, έτσι ώστε οι εν λόγω οίνοι να πληρούν τις διατάξεις των παραγράφων 1, 2 και 4 της συμφωνίας.Σύμφωνα με τις διαβουλεύσεις που


text: διεξήχθησαν μεταξύ των εκπροσώπων της Επιτροπής και της Ουγγαρίας, συμφωνήθηκαν οι ακόλουθοι κανόνες σχετικά με το προαναφερθέν πιστοποιητικό:1. Εισαγόμενοι στην Ουγγαρία οίνοι κοινοτικής καταγωγής1.1. Το πιστοποιητικό που αναφέρεται στην παράγραφο 6 δεύτερο εδάφιο της συμφωνίας είναι ένα πιστοποιητικό που συμφωνεί με το υπόδειγμα που παρατίθεται στο παράρτημα της παρούσας ανταλλαγής επιστολών και το οποίο συμπληρώνεται σύμφωνα με τις διατάξεις των σημείων 1.2. έως 1.8.1.2. Το πιστοποιητικό θα έχει διαστάσεις 210 x 297 mm. Το χρησιμοποιούμενο χαρτί θα είναι λευκό χαρτί γραφής, επιχρισμένο, χωρίς μηχανικό πολτό και βάρους τουλάχιστον 40 g/m2. Εάν το έγγραφο περιλαμβάνει πολλά αντίγραφα, μόνο το πρώτο αντίγραφο, το οποίο είναι το πρωτότυπο, θα είναι τυπωμένο με υδατογραφημένο φόντο. Το έντυπο αυτό θα φέρει την εμφανή ένδειξη 'πρωτότυπο' και τα λοιπά αντίγραφα θα φέρουν την ένδειξη 'αντίγραφο'.1.3. Το πιστοποιητικό τυπώνεται σε μία από τις ακόλουθες γλώσσες: αγγλικά, γαλλικά, γερμανικά, ιταλικά ή ισπανικά.1.4. Κάθε πιστοποιητικό φέρει αύξοντα αριθμό ο οποίος δίδεται από την αρμόδια κοινοτική αρχή.1.5. Το πιστοποιητικό βεβαιούται, στις θέσεις 10 και 11 αντίστοιχα, από τις αρμόδιες αρχές και εργαστήρια της Κοινότητας. Θα περιλαμβάνει το πρωτότυπο και τουλάχιστον ένα αντίγραφο που παράγεται συγχρόνως, με τη σειρά αυτή. Το πρωτότυπο και το αντίγραφο συνοδεύουν τον οίνο. Το έντυπο του πιστοποιητικού πρέπει να συμπληρώνεται είτε με γραφομηχανή είτε χειρόγραφα και στην τελευταία αυτή περίπτωση πρέπει να συμπληρώνεται με μελάνι και κεφαλαία στοιχεία. Δεν πρέπει να περιέχει διορθωμένες λέξεις ή προσθήκες και εάν κατά την συμπλήρωσή του διαπραχθούν τυχόν λάθη, το έντυπο δεν δύναται να χρησιμοποιείται.Οι ενδείξεις που αναγράφονται στη θέση 11 του πιστοποιητικού, δύνανται να αναφέρονται σε χωριστό δελτίο ανάλυσης, που βεβαιούται από το αρμόδιο εργαστήριο. Στην περίπτωση αυτή, η θέση 11 του πιστοποιητικού περιλαμβάνει την αναφορά στο εν λόγω δελτίο.1.6. Οι αρχές και τα εργαστήρια που αναφέρονται στο σημείο 1.5, είναι:- όσον αφορά τις αρμόδιες αρχές, εκείνες που ορίζονται κατ' εφαρμογή του άρθρου 20 του κανονισμού (ΕΟΚ) αριθ. 2238/93 περί των συνοδευτικών εγγράφων κατά τη μεταφορά αμπελοοινικών προϊόντων και των βιβλίων που πρέπει να τηρούνται στον αμπελοοινικό τομέα,- όσον αφορά τα αρμόδια εργαστήρια, εκείνα που ορίζονται κατ' εφαρμογή του άρθρου 79 παράγραφος 1 του κανονισμού (ΕΟΚ) αριθ. 822/87, για την πραγματοποίηση επίσημων αναλύσεων.1.7. Κατά την ολοκλήρωση των τελωνειακών διατυπώσεων με σκοπό την διάθεση σε ελεύθερη κυκλοφορία των εμπορευμάτων τα οποία αφορά το πιστοποιητικό, το πρωτότυπο και το αντίγραφο του πιστοποιητικού πρέπει να παραδίδονται στην αρμόδια αρχή της Ουγγαρίας η οποία διεξάγει τις εν λόγω διατυπώσεις. Η αρχή αυτή οπισθογράφει την πίσω σελίδα του πιστοποιητικού. Επιστρέφει το πρωτότυπο στον ενδιαφερόμενο και φυλάσσει το αντίγραφο για διάστημα τουλάχιστον πέντε ετών.1.8. Η βεβαίωση στη θέση 10 του πιστοποιητικού δύναται να αντικατασταθεί από βεβαίωση της καταγωγής των προϊόντων σύμφωνα με το άρθρο 7 του κανονισμού (ΕΟΚ) αριθ. 2238/93.1.9. Το πιστοποιητικό που αναφέρεται στο σημείο 1.1. αντικαθιστά το 'πιστοποιητικό ποιότητας' που προβλέπεται στη νομοθεσία της Ουγγαρίας.1.10. Τα πιστοποιητικά που συμπληρώθηκαν σύμφωνα με την ισχύουσα νομοθεσία της Ουγγαρίας πριν από την ημερομηνία έναρξης της ισχύος της παρούσας ανταλλαγής επιστολών, δύνανται να χρησιμοποιούνται μέχρι την 1η Ιανουαρίου 2000 αντί του πιστοποιητικού που προβλέπεται στο σημείο 1.1.2.


text: Εισαγόμενοι στην Κοινότητα οίνοι καταγωγής Ουγγαρίας2.1. Το πιστοποιητικό που αναφέρεται στην παράγραφο 6 δεύτερο εδάφιο της συμφωνίας είναι το έγγραφο V.I.1. ή V.I.2. που συμπληρώνεται σύμφωνα με τον κανονισμό (ΕΟΚ) αριθ. 3590/85.2.2. Το πιστοποιητικό πρέπει να φέρει μία από τις ακόλουθες ενδείξεις στη θέση 15: 'Βεβαιούται ότι ο οίνος που αναφέρεται στο παρόν έγγραφο είναι οίνος ποιότητας/αφρώδης οίνος ποιότητας(3) σύμφωνα με το νόμο της Ουγγαρίας για τους οίνους.''Βεβαιούται ότι ο οίνος που αναφέρεται στο παρόν έγγραφο είναι οίνος ποιότητας/αφρώδης οίνος ποιότητας(4), συμπεριλαμβανομένου του οίνου ανώτερης ποιότητας και του οίνου ποιότητας που φέρει την γεωγραφική ένδειξη Tokaj καθώς και του οίνου που φέρει την ονομασία Tajbor, σύμφωνα με το νόμο της Ουγγαρίας για τους οίνους.'2.3. Οι αρμόδιοι φορείς και εργαστήρια της Ουγγαρίας, που είναι εξουσιοδοτημένα να συμπληρώσουν το πιστοποιητικό που αναφέρεται στο σημείο 2.1., είναι εκείνα που περιλαμβάνονται στον κατάλογο της Επιτροπής, κατ' εφαρμογή του άρθρου 7 του κανονισμού (ΕΟΚ) αριθ. 3590/85.Η παρούσα ανταλλαγή επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες. Τίθεται σε ισχύ την 1η Σεπτεμβρίου 1999.Θα σας παρακαλούσα να επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής."Με εξαιρετική εκτίμηση,Για την κυβέρνηση της Δημοκρατίας της ΟυγγαρίαςΠΑΡΑΡΤΗΜΑ>PIC FILE= "L_1999212EL.003802.EPS">>PIC FILE= "L_1999212EL.003901.EPS">(1) Διαγράφεται η περιττή ένδειξη.(2) Διαγράφεται η περιττή ένδειξη.(3) Διαγράφεται η περιττή ένδειξη.(4) Διαγράφεται η περιττή ένδειξη.


text:
 31.10.2013
 EL
 Επίσημη Εφημερίδα της Ευρωπαϊκής Ένωσης
 L 291/12
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 59/2013
 της 3ης Μαΐου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 630/2012 της Επιτροπής, της 12ης Ιουλίου 2012, για την τροποποίηση του κανονισμού (ΕΚ) αριθ. 692/2008 σχετικά με τις απαιτήσεις έγκρισης τύπου μηχανοκίνητων οχημάτων που κινούνται με υδρογόνο και μείγματα υδρογόνου και φυσικού αερίου όσον αφορά εκπομπές, και την προσθήκη ειδικών πληροφοριών σχετικά με οχήματα εφοδιασμένα με ηλεκτρικό σύστημα κίνησης στο έγγραφο πληροφοριών με σκοπό την έγκριση τύπου ΕΚ (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 45μζ [κανονισμός (ΕΚ) αριθ. 692/2008 της Επιτροπής] του κεφαλαίου Ι του παραρτήματος II της συμφωνίας για τον ΕΟΧ προστίθενται τα εξής:
 «—
 32012 R 0630: Κανονισμός (ΕΕ) αριθ. 630/2012 της Επιτροπής της 12ης Ιουλίου 2012 (ΕΕ L 182 της 13.7.2012, σ. 14).».
 Άρθρο 2
 Τα κείμενα του κανονισμού (ΕΕ) αριθ. 630/2012, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 4 Μαΐου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 3 Μαΐου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 182 της 13.7.2012, σ. 14.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22001A0308(01)
 Πρωτόκολλο για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από τις 3 Μαΐου 2000 έως τις 2 Μαΐου 2002
 Επίσημη Εφημερίδα αριθ. L 066 της 08/03/2001 σ. 0003 - 0021
 Πρωτόκολλογια τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από τις 3 Μαΐου 2000 έως τις 2 Μαΐου 2002Άρθρο 1Από τις 3 Μαΐου 2000 και για την περίοδο δύο ετών, οι αλιευτικές δυνατότητες που χορηγούνται σύμφωνα με το άρθρο 2 της συμφωνίας καθορίζονται ως εξής:1. Σκάφη αλιείας γαρίδας:6550 ΚΟΧ ανά μήνα, κατά ετήσιο μέσο όρο, (22 σκάφη κατ' ανώτατο όριο).Οι ποσότητες που αλιεύονται από τα κοινοτικά σκάφη δεν πρέπει να υπερβούν τους 5000 τόνους γαρίδας, από τους οποίους 30 % αφορά αραπογαρίδα και το 70 % σταχτογαρίδα.2. Βενθοπελαγική αλιεία (μηχανότρατα, παραγάδι βυθού, σταθερά απλάδια δίχτυα):3750 ΚΟΧ ανά μήνα, κατά ετήσιο μέσο όρο.Απαγορεύεται η αλιεία που έχει ως στόχο το είδος Centrophorus granulosus.3. Σκάφη-ψυγεία αλιείας τόνου με γρίπο: 18 σκάφη.4. Παραγαδιάρικα επιφανείας: 25 σκάφη.5. Αλιεία πελαγικών ειδών: 2 σκάφη.Λαμβανομένου υπόψη του χαρακτήρα του, ο τύπος αυτός αλιείας υπόκειται σε πειραματική περίοδο έξι μηνών από την ημερομηνία έναρξης ισχύος του παρόντος πρωτοκόλλου.Άρθρο 21. Η χρηματική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 ορίζεται σε 13975000 ευρώ ετησίως (από τα οποία 9950000 ευρώ ετησίως ως χρηματική αντιστάθμιση και 4025000 ευρώ ετησίως για τις ενέργειες που αναφέρονται στο άρθρο 3 του παρόντος πρωτοκόλλου) σε αντάλλαγμα αλιευτικών δυνατοτήτων που καθορίζονται στο άρθρο 1.Η χρηματική αντιστάθμιση καταβάλλεται σε δημοσιονομική λογαριασμό του Υπουργείου Αλιείας και Περιβάλλοντος.Η εν λόγω χρηματική αντιστάθμιση καταβάλλεται το αργότερο στις 30 Νοεμβρίου για το πρώτο έτος ισχύος του πρωτοκόλλου και το αργότερο την ημερομηνία της επετείου υπογραφής του πρωτοκόλλου για το επόμενο έτος.2. Εάν σκάφη εξέλθουν από το πλαίσιο του πρωτοκόλλου και εάν οι αρχές της Αγκόλας δεν δεχθούν την αντικατάστασή τους από άλλα σκάφη, η προκύπτουσα μείωση των αλιευτικών δυνατοτήτων για τη Κοινότητα θα προκαλέσει ανάλογη προσαρμογή της χρηματικής αντιστάθμισης που αναφέρεται στην προηγούμενη παράγραφο.3. Η διάθεση της χρηματικής αντιστάθμισης ανήκει στην αποκλειστική αρμοδιότητα της Αγκόλας.Άρθρο 3Το ποσό που ορίζεται για συγκεκριμένες ενέργειες που προβλέπονται στο άρθρο 2 παράγραφος 1 ύψους 4025000 ευρώ ετησίως, κατανέμεται ως εξής:1. Επιστημονικά και τεχνικά προγράμματα της Αγκόλας που προορίζονται για τη βελτίωση των αλιευτικών και βιολογικών γνώσεων της αλιευτικής ζώνης της Αγκόλας: 750000 ευρώ.2. Πρόγραμμα ελέγχου της ποιότητας: 350000 ευρώ.3. Πρόγραμμα στήριξης της εποπτείας στον τομέα της αλιείας: 775000 ευρώ.4. Πρόγραμμα ανάπτυξης της αλιείας περιορισμένης κλίμακας: 150000 ευρώ.5. Πρόγραμμα θεσμικής στήριξης του Υπουργείου Αλιείας και Περιβάλλοντος: 500000 ευρώ.6. Πρόγραμμα χρηματοδότησης σχολών αλιείας, υποτροφιών, πρακτικής μαθητείας σε διάφορους επιστημονικούς, τεχνικούς και οικονομικούς τομείς που αφορούν την αλιεία και συμμετοχή σε διεθνείς οργανώσεις, σεμινάρια, συμπόσια και


text: εργαστήρια: 1500000 ευρώ.Οι ενέργειες καθώς και τα ετήσια ποσά τα οποία διατίθενται γι' αυτές, αποφασίζονται από το Υπουργείο Αλιείας και Περιβάλλοντος, το οποίο ενημερώνει σχετικά την Επιτροπή των Ευρωπαϊκών Κοινοτήτων.Τα εν λόγω ετήσια ποσά τίθενται στη διάθεση των σχετικών διαρθρώσεων σε δημοσιονομικό λογαριασμό του Υπουργείου Αλιείας και Περιβάλλοντος, το αργότερο στις 30 Νοεμβρίου του πρώτου έτους και κατόπιν, την ημερομηνία επετείου υπογραφής του πρωτοκόλλου για το επόμενο έτος.Το Υπουργείο Αλιείας και Περιβάλλοντος διαβιβάζει εγγράφως στην Επιτροπή των Ευρωπαϊκών Κοινοτήτων λεπτομερή στοιχεία. Ανάλογα με την πραγματική θέση σε εφαρμογή των ενεργειών αυτών, η Ευρωπαϊκή Κοινότητα θα μπορεί να επανεξετάσει τις σχετικές πληρωμές κατόπιν διαβούλευσης με τις αρχές της Αγκόλας.Άρθρο 4Εάν οι όροι εκμετάλλευσης των αλιευτικών πόρων στην αποκλειστική οικονομική ζώνη (ΑΟΖ) της Αγκόλας μεταβληθούν σημαντικά και παρεμποδίζουν την άσκηση αλιευτικών δραστηριοτήτων, η Ευρωπαϊκή Κοινότητα επιφυλάσσεται του δικαιώματος να διακόψει την καταβολή της χρηματικής αντιστάθμισης, μετά από συμφωνία μεταξύ των μερών.Άρθρο 5Θεσπίζεται ετήσια κοινή επιστημονική σύσκεψη που έχει ως σκοπό την ανάλυση θεμάτων σχετικά με τη βιώσιμη διαχείριση των αλιευτικών πόρων.Άρθρο 6Σε περίπτωση κατά την οποία η Κοινότητα δεν πραγματοποιήσει τις πληρωμές που προβλέπονται στα άρθρα 2 και 3 εντός των προβλεπόμενων προθεσμιών, η εφαρμογή της συμφωνίας μπορεί να ανασταλεί.Άρθρο 7Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας καταργείται και αντικαθίσταται από το παράρτημα του παρόντος πρωτοκόλλου.Άρθρο 8Το παρόν πρωτόκολλο αρχίζει να ισχύει από την ημερομηνία της υπογραφής του.Εφαρμόζεται από την 3η Μαΐου 2000.ΠΑΡΑΡΤΗΜΑ ΑΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της Επιτροπής στην Αγκόλα, αίτηση, την οποία συντάσσει ο πλοιοκτήτης, για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που περιέχονται στα προσαρτήματα 1 και 2. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση για χορήγηση αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.Για τους σκοπούς του παρόντος πρωτοκόλλου, τα αλιεύματα που αλιεύονται από κοινοτικά σκάφη που αλιεύουν στο πλαίσιο της συμφωνίας θεωρούνται ότι έχουν κοινοτική καταγωγή.1.2. Κάθε άδεια χορηγείται στον πλοιοκτήτη για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.1.3. Οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή. Ωστόσο, στην περίπτωση θυνναλιευτικών ή παραγαδιάρικων σκαφών επιφανείας, μπορεί να χορηγείται αντίγραφο της άδειας με τέλεφαξ στους εφοπλιστές ή στους αντιπροσώπους ή πράκτορές τους.1.4. Η αρμόδια για την αλιεία αρχή της Αγκόλας κοινοποιεί τις


text: άδειες που εκδίδει στην αντιπροσωπεία της Επιτροπής στην Αγκόλα.1.5. Η άδεια πρέπει να διατηρείται πάντοτε επί του σκάφους. Εντούτοις, στην περίπτωση των θυνναλιευτικών και των παραγαδιάρικων σκαφών επιφανείας, μόλις παραληφθεί η ανακοίνωση καταβολής της προκαταβολής της Ευρωπαϊκής Επιτροπής από τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.1.6. Οι άδειες ισχύουν για περίοδο ενός έτους.1.7. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος να διαθέτει επίσημη διεύθυνση κατοικίας στην Αγκόλα.1.8. Οι αρχές της Αγκόλας κοινοποιούν, το ταχύτερο δυνατό, τις πληροφορίες σχετικά με τους τραπεζικούς λογαριασμούς και το νόμισμα που χρησιμοποιείται για τη χρηματοδοτική εκτέλεση της παρούσας συμφωνίας.2. ΤΕΛΗ ΤΩΝ ΑΔΕΙΩΝ2.1. Διατάξεις που εφαρμόζονται στις μηχανότρατεςΤα τέλη αδειών καθορίζονται ως εξής:- για τα σκάφη αλιείας γαρίδας: 58 ευρώ ανά κοχ ανά μήνα,- για τη βενθοπελαγική αλιεία: 205 ευρώ ανά κοχ ανά έτος.Η καταβολή των τελών μπορεί να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται κατά 5 και 3 % αντίστοιχα.2.2. Διατάξεις που εφαρμόζονται στα θυνναλιευτικά και στα παραγαδιάρικα επιφανείαςΤα τέλη ορίζονται σε 25 ευρώ ανά τόνο που αλιεύεται στην αλιευτική ζώνη της Αγκόλας.Οι άδειες χορηγούνται μετά από καταβολή κατ' αποκοπήν ποσού 4200 ευρώ ανά έτος και ανά θυνναλιευτικό αλιείας με γρίπο με ψυκτικές εγκαταστάσεις, το οποίο είναι ισοδύναμο των τελών που αντιστοιχούν στην αλιεία 168 τόνων αλιευμάτων ανά έτος στα ύδατα της Αγκόλας, καθώς και με την καταβολή ενός κατ'αποκοπήν ποσού 2100 ευρώ ανά έτος και ανά παραγαδιάρικο επιφανείας, το οποίο είναι ισοδύναμο των τελών που αντιστοιχούν στην αλιεία 84 τόνων αλιευμάτων ανά έτος.Η οριστική εκκαθάριση των οφειλομένων τελών για τη συγκεκριμένη περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος του πρώτου τριμήνου του έτους που έπεται εκείνου κατά το οποίο αλιεύθηκαν τα αλιεύματα, βάσει δηλώσεων αλιευμάτων που υποβάλλονται για κάθε σκάφος και επιβεβαιώνονται από ειδικό επιστημονικό οργανισμό ο οποίος είναι εγκατεστημένος στην περιοχή, ιδίως το Ινστιτούτο Έρευνας για την Ανάπτυξη (ΙRD), το Ισπανικό Ωκεανογραφικό Ινστιτούτο (ΙΕΟ) και το Πορτογαλικό Ινστιτούτο Θαλάσσιας Έρευνας (ΙΡΙΜΑR).Η εκκαθάριση αυτή ανακοινώνεται ταυτόχρονα στις αρχές της Αγκόλας και στους πλοιοκτήτες. Κάθε ενδεχόμενη επιπλέον πληρωμή πραγματοποιείται από τους πλοιοκτήτες το αργότερο 30 ημέρες μετά την κοινοποίηση της τελικής εκκαθάρισης σε ανοιχτό λογαριασμό σε ένα χρηματοπιστωτικό οργανισμό ή άλλο οργανισμό που ορίζεται από τις αρχές της Αγκόλας.Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να ανακτηθεί από τον πλοιοκτήτη.3. ΒΙΟΛΟΓΙΚΗ ΑΝΑΠΑΥΣΗΜία περίοδος βιολογικής ανάπαυσης για την αλιεία της γαρίδας θα καθορίζεται κάθε έτος με βάση τα αποτελέσματα των διεξαγόμενων επιστημονικών παρατηρήσεων. Η περίοδος αυτή ανακοινώνεται στην Επιτροπή και στους πλοιοκτήτες με ελάχιστη προειδοποίηση τριών μηνών. Οι πλοιοκτήτες δεν καταβάλλουν τέλη αδείας κατά τη διάρκεια της περιόδου της βιολογικής ανάπαυσης.4. ΠΑΡΕΜΠΙΠΤΟΝΤΑ ΑΛΙΕΥΜΑΤΑΤα παρεμπίπτοντα αλιεύματα των


text: σκαφών αλιείας γαρίδας ανήκουν στους πλοιοκτήτες, οι οποίοι επιτρέπεται να αλιεύουν μέχρι 500 τόνους καβούρια ανά έτος.5. ΕΚΦΟΡΤΩΣΕΙΣΤα παραγαδιάρικα σκάφη επιφανείας της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου στην Αγκόλα, ανάλογα με την αλιευτική τους προσπάθεια στη ζώνη, εφαρμόζοντας τιμή που καθορίζεται με κοινή συμφωνία μεταξύ των εφοπλιστών και των αλιευτικών αρχών της Αγκόλας, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συνάλλαγμα.6. ΜΕΤΑΦΟΡΤΩΣΕΙΣΌλες οι μεταφορτώσεις πρέπει να κοινοποιούνται οχτώ ημέρες εκ των προτέρων στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών.Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.7. ΔΗΛΩΣΕΙΣ ΑΛΙΕΥΜΑΤΩΝ7.1. Σκάφη αλιείας γαρίδας και σκάφη αλιείας βενθοπελαγικών ειδών7.1.1. Τα εν λόγω σκάφη υποχρεούνται να διαβιβάζουν στο Ινστιτούτο Θαλάσσιας Έρευνας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικού ταξιδίου, τα δελτία αλιευμάτων που εμφαίνονται στα προσαρτήματα 3 και 4.Εξάλλου, αποστέλλεται για κάθε σκάφος, στο Γραφείο Μελετών Σχεδιασμού και Στατιστικής του Υπουργείου Αλιείας και Περιβάλλοντος, μέσω της αντιπροσωπείας των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αλιεύτηκαν κατά τη διάρκεια του μήνα καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω.Σε περίπτωση μη τήρησης των διατάξεων αυτών, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία.7.1.2. Επιπλέον τα εν λόγω σκάφη πρέπει να ανακοινώνουν καθημερινώς το γεωγραφικό τους στίγμα και τα αλιεύματα της προηγούμενης ημέρας στο σταθμό ασυρμάτου της Λουάντα. Ο αριθμός κλήσης κοινοποιείται στον πλοιοκτήτη τη στιγμή της έκδοσης της άδειας αλιείας. Σε περίπτωση που δεν υπάρχει δυνατότητα χρήσης του εν λόγω σταθμού, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέτυπο και το τηλεγράφημα.Τα σκάφη αυτά δεν δύνανται να εξέρχονται της αλιευτικής ζώνης της Αγκόλας παρά μόνον μετά από προηγούμενη έγκριση της Διεύθυνσης Επιθεώρησης και Εποπτείας του Υπουργείου Αλιείας και Περιβάλλοντος και μετά από επαλήθευση των αλιευμάτων που υπάρχουν επί του σκάφους.7.2. Θυνναλευτικά και παραγαδιάρικα επιφανείαςΚατά τη διάρκεια των δραστηριότητων στην αλιευτική ζώνη της Αγκόλας, τα σκάφη πρέπει να ανακοινώνουν στον σταθμό ασυρμάτου της Λουάντα, κάθε τρεις μέρες, το γεωγραφικό τους στίγμα και την ποσότητα των αλιευμάτων τους. Κατά τη στιγμή της εισόδου ή της εξόδου τους από την αλιευτική ζώνη της Αγκόλας, τα σκάφη ανακοινώνουν στο σταθμό ασυρμάτου της Λουάντα το γεωγραφικό τους στίγμα και την ποσότητα των αλιευμάτων που υπάρχουν επί του σκάφους.Σε περίπτωση που δεν υπάρχει δυνατότητα χρήσης του εν λόγω σταθμού, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέπυπο ή το τηλεγράφημα.Εξάλλου, ο πλοίαρχος πρέπει να τηρεί ημερολόγιο αλιείας σύμφωνα με το προσάρτημα 5, για κάθε αλιευτική περίοδο που διανύθηκε εντός της αλιευτικής ζώνης της Αγκόλας.Το έντυπο πρέπει να συμπληρώνεται με ευκρινή τρόπο, να υπογράφεται από τον πλοίαρχο του σκάφους και να διαβιβάζεται,


text: εντός προθεσμίας 45 ημερών από το τέλος της αλιευτικής περιόδου, στη Γενική Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος, μέσω της αντιπροσωπείας της Επιτροπής των Ευρωπαϊκών Κοινοτήτων.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία της.8. ΑΛΙΕΥΤΙΚΕΣ ΖΩΝΕΣ8.1. Οι αλιευτικές ζώνες, στις οποίες μπορούν να έχουν πρόσβαση τα σκάφη αλιείας γαρίδας, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας, βορείως των 12 ° 20' και πέραν των 12 ναυτικών μιλίων από τις γραμμές βάσης.8.2. Οι αλιευτικές ζώνες στις οποίες μπορούν να έχουν πρόσβαση τα θυνναλιευτικά γρι-γρι με ψυκτικές εγκαταστάσεις καθώς και τα παραγαδιάρικα επιφανείας, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας πέραν των 12 ναυτικών μιλίων από τις γραμμές βάσης.8.3. Οι αλιευτικές ζώνες στις οποίες έχουν πρόσβαση τα αλιευτικά σκάφη βενθοπελαγικών ειδών, περιλαμβάνουν τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλας:- για τις μηχανότρατες, πέραν των 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορρά από τον παράλληλο 13 ° 00' Ν και προς νότο από τη γραμμή, η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλας και της Ναμίμπια,- για τα σκάφη που χρησιμοποιούν άλλα αλιευτικά εργαλεία, πέραν των 8 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από μία γραμμή η οποία βρίσκεται 5 μίλια βόρεια των συνόρων μεταξύ των αποκλειστικών οικονομικών ζωνών της Αγκόλας και της Ναμίμπια.9. ΝΑΥΤΟΛΟΓΗΣΗΟ πλοιοκτήτης, στον οποίο χορηγήθηκε άδεια αλιείας δυνάμει της παρούσας συμφωνίας, πρέπει να συμβάλει στην επαγγελματική κατάρτιση έξι τουλάχιστον ναυτικών της Αγκόλας, οι οποίοι επιλέγονται ελεύθερα από κατάλογο του Υπουργείου Αλιείας και Περιβάλλοντος, σε κάθε σκάφος, εκτός από τα θυνναλιευτικά γρι-γρι με ψυκτικές εγκαταστάσεις και τα παραγαδιάρικα επιφανείας.Στην περίπτωση κατά την οποία, κατόπιν αιτήσεως της Αγκόλας, επιβιβασθεί παρατηρητής, θεωρείται ότι συμπεριλαμβάνεται στους προαναφερθέντες έξι ναυτικούς.Οι κοινοτικοί πλοιοκτήτες ασκούν προσπάθειες προκειμένου να αυξήσουν τον αριθμό των ναυτικών και να βελτιώσουν την επαγγελματική κατάρτισή τους.Ο μισθός των ναυτικών, που καθορίζεται σύμφωνα με τη μισθολογική κλίμακα της Αγκόλας, καθώς και οι άλλες αποδοχές επιβαρύνουν τον πλοιοκτήτη και καταβάλλονται σε ανοιχτό λογαριασμό, σε ένα χρηματοδοτικό οργανισμό, τον οποίο ορίζει το Υπουργείο Αλιείας και Περιβάλλοντος. Οι μισθοί αυτοί θα πρέπει να περιλαμβάνουν την αντίστοιχη ασφαλιστική κάλυψη κατά παντός κινδύνου.10. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ10.1. Κάθε σκάφος δύναται να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος. Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.10.2. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που είναι αναγκαίο προκειμένου να εκτελέσει τα καθήκοντά του.10.3. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους. Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,-


text: επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.Κατά την παραμονή επί του σκάφους ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό.- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασής του ορίζονται με κοινή συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Υπουργείο Αλιείας και Περιβάλλοντος, μέσω του πράκτορα ποσό 15 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να αναλάβει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.11. ΕΠΙΘΕΩΡΗΣΗ ΚΑΙ ΕΛΕΓΧΟΣΤα κοινοτικά σκάφη που αλιεύουν στο πλαίσιο της συμφωνίας, θα αποτελέσουν αντικείμενο δορυφορικής παρακολούθησης σύμφωνα με τους όρους που πρόκειται να συμφωνηθούν μεταξύ των μερών.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας, πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την επιθεώρηση και τον έλεγχο των αλιευτικών δραστηριότητων.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.12. ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝΚάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.Με την επιφύλαξη των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος.13. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝΗ ελάχιστη διάσταση των χρησιμοποιούμενων ματιών των διχτυών είναι:13.1. Αλιεία γαρίδας: 50 mm από 1ης Μαρτίου 2001. Μέχρι την ημερομηνία αυτή, 40 mm.13.2. Αλιεία βενθοπελαγικών: 110 mm.13.3. Η χρήση ενός νέου μεγέθους ματιών θα εφαρμόζεται στα σκάφη της Κοινότητας μόνο μετά τον έκτο μήνα από την κοινοποίησή του προς της Επιτροπή των Ευρωπαϊκών Κοινοτήτων.14. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ ΓΙΑ ΣΚΟΠΟΥΣ ΕΛΕΓΧΟΥ14.1. Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση για σκοπούς ελέγχου αλιευτικού πλοίου που φέρει σημαία


text: κράτους μέλους της Κοινότητας, η οποία έλαβε χώρα εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.14.2. Πριν να εξετασθεί η λήψη ενδεχόμενων μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου έναντι του φορτίου ή του εξοπλισμού του σκάφους, εκτός των περιπτώσεων που τα μέτρα αυτά έχουν ως σκοπό τη διατήρηση των αποδείξεων σχετικά με την υποτιθέμενη παράβαση, πραγματοποιείται συνάντηση συνεννόησης εντός προθεσμίας μίας εργάσιμης ημέρας μετά τη λήψη των προαναφερθεισών πληροφοριών, μεταξύ της αντιπροσωπείας της Ευρωπαϊκής Επιτροπής στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη συνάντηση αυτή, τα μέρη ανταλλάσσουν μεταξύ τους κάθε έγγραφο ή κάθε χρήσιμη πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, οι οποίες μπορούν να βοηθήσουν στην αποσαφήνιση των περιστάσεων των διαπιστωθέντων γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα αυτών των συνεννοήσεων, καθώς και για όλα τα μέτρα που συνεπάγεται ο έλεγχος.14.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συναλλακτική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.14.4. Εάν η υπόθεση δεν κατέστη δυνατό να διακανονισθεί με συναλλακτική διαδικασία και εάν ασκηθεί δίωξη ενώπιον μιας αρμόδιας δικαστικής αρχής, ορίζεται τραπεζική εγγύηση από την αρμόδια αρχή εντός προθεσμίας σαράντα οκτώ ωρών μετά το τέλος της συναλλακτικής διαδικασίας εν αναμονή της δικαστικής απόφασης. Το ποσό της εγγύησης αυτής δεν πρέπει να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.14.5. Το σκάφος και το πλήρωμά του αποδεσμεύονται:- είτε μετά από το τέλος των συνεννοήσεων, εάν το επιτρέπουν οι σχετικές διαπιστώσεις,- είτε μετά την εκπλήρωση των υποχρεώσεων που απορρέουν από τη συναλλακτική διαδικασία,- είτε μετά από κατάθεση της τραπεζικής εγγύησης από τον πλοιοκτήτη (δικαστική διαδικασία).ΠΑΡΑΡΤΗΜΑ BΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΑ ΥΔΑΤΑ ΤΗΣ ΑΓΚΟΛΑΣ ΑΠΟ ΤΑ ΣΚΑΦΗ ΑΛΙΕΙΑΣ ΠΕΛΑΓΙΚΩΝ ΕΙΔΩΝ ΤΗΣ ΚΟΙΝΟΤΗΤΑΣ1. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝ1.1. Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλας, μέσω της αντιπροσωπείας της στην Αγκόλα, αίτηση, την οποία συντάσσει ο πλοιοκτήτης για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία της έναρξης της αιτούμενης περιόδου ισχύος. Οι αιτήσεις υποβάλλονται με έντυπα, τα οποία παρέχονται για το σκοπό αυτό από την Αγκόλα, σύμφωνα με τα υποδείγματα που εμφαίνονται στο προσάρτημα 1. Η πρώτη αίτηση πρέπει να συνοδεύεται από πιστοποιητικό καταμέτρησης της χωρητικότητας του σκάφους. Κάθε αίτηση για χορήγηση αδείας, πρέπει να συνοδεύεται από την απόδειξη πληρωμής των τελών για την περίοδο ισχύος της άδειας.Σε περίπτωση ανανέωσης της άδειας, θα πρέπει να αποδεικνύεται στις αρχές της Αγκόλας η πληρωμή των


text: αντίστοιχων τελών για την αιτούμενη περίοδο. Τα προαναφερόμενα έγγραφα χορηγούνται αποκλειστικά κατά την πρώτη αίτηση αδείας, ή σε περίπτωση τροποποίησης των τεχνικών χαρακτηριστικών του σκάφους.1.2. Η άδεια χορηγείται στον πλοιοκτήτη για ένα συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο κοινοτικό σκάφος παρόμοιων χαρακτηριστικών.1.3. Όσον αφορά την πρώτη αίτηση, οι άδειες χορηγούνται από τις αρχές της Αγκόλας στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή.1.4. Η αρμόδια για την αλιεία αρχή της Αγκόλας κοινοποιεί τις άδειες που εκδίδει στην αντιπροσωπεία της Επιτροπής στην Αγκόλα.1.5. Η άδεια πρέπει να διατηρείται πάντοτε επί του σκάφους. Εντούτοις, μόλις παραληφθεί η ανακοίνωση καταβολής της προκαταβολής της Επιτροπής των Ευρωπαϊκών Κοινοτήτων από τις αρχές της Αγκόλας, το σκάφος εγγράφεται στον κατάλογο των σκαφών που επιτρέπεται να αλιεύουν, ο οποίος κοινοποιείται στις αρμόδιες για τον έλεγχο της αλιείας αρχές της Αγκόλας. Εν ανομονή της παραλαβής της οριστικής άδειας, μπορεί να χορηγείται αντίγραφο της εν λόγω άδειας με τέλεφαξ. Το αντίγραφο θα πρέπει να διατηρείται επί του σκάφους.1.6. Οι άδειες ισχύουν για ελάχιστη περίοδο ενός μηνός, αλλά μπορούν να ανανεώνονται.1.7. Κάθε σκάφος πρέπει να εκπροσωπείται από έναν πράκτορα εγκεκριμένο από το Υπουργείο Αλιείας και Περιβάλλοντος, ο οποίος διαθέτει επίσημη διεύθυνση κατοικίας στην Αγκόλα.1.8. Οι αρχές της Αγκόλας κοινοποιούν, πριν από την έναρξη ισχύος του παρόντος πρωτοκόλλου, τις πληροφορίες σχετικά με τους τραπεζικούς λογαριασμούς και το νόμισμα που χρησιμοποιείται για τη χρηματοδοτική εκτέλεση της παρούσας συμφωνίας.1.9. Οι άδειες αφορούν για την αλιεία σαβριδιών και σκουμπριού. Επιτρέπεται επί του σκάφους παρεμπίπτον αλίευμα άλλων ειδών μέχρι ποσοστού 10 %.2. ΤΕΛΗ ΑΔΕΙΩΝΤα τέλη των αδειών καθορίζονται σε 3 ευρώ ανά μήνα ανά ΚΟΧ.Μετά το πέρας της πειραματικής περιόδου, οι όροι άσκησης της αλιείας αυτής καθορίζοντας κατόπιν κοινής συμφωνίας μεταξύ των εφοπλιστών και των αρχών της Αγκόλας με βάση την ανάλυση των αποτελεσμάτων της πειραματικής περιόδου.3. ΜΕΤΑΦΟΡΤΩΣΕΙΣΌλες οι μεταφορτώσεις πρέπει να κοινοποιούνται οκτώ ημέρες εκ των προτέρων στις αρμόδιες αρχές της Αγκόλας και να πραγματοποιούνται σε έναν από τους όρμους της Λουάντα ή του Λόμπιτο, παρουσία των φορολογικών αρχών.Αντίγραφο των εγγράφων μεταφόρτωσης διαβιβάζεται στη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος 15 ημέρες πριν από το τέλος κάθε μήνα όσον αφορά τον προηγούμενο μήνα.4. ΔΗΛΩΣΕΙΣ ΑΛΙΕΥΜΑΤΩΝ4.1. Τα εν λόγω σκάφη υποχρεούνται να διαβιβάζουν στο Ινστιτούτο Έρευνας της Αλιείας στη Λουάντα μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εξόρμησης τα δελτία αλιευμάτων που εμφαίνονται στο προσάρτημα 6.Εξάλλου, αποστέλλεται για κάθε σκάφος, στο Γραφείο Μελετών, Σχεδιασμού και Στατιστικής του Υπουργείου Αλιείας και Περιβάλλοντος, μέσω της αντιπροσωπείας των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που αλιεύτηκαν κατά τη διάρκεια του μήνα καθώς και τις ποσότητες που διατηρούνται επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω.4.2. Τα εν λόγω αλιευτικά σκάφη δεν δύνανται να εξέρχονται της αλιευτικής ζώνης της Αγκόλας παρά μόνον μετά από προηγούμενη


text: έγκριση από τη Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος και μετά από επαλήθευση των αλιευμάτων που υπάρχουν επί του σκάφους.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από την ισχύουσα νομοθεσία της.5. ΑΛΙΕΥΤΙΚΕΣ ΖΩΝΕΣΟι αλιευτικές ζώνες, στις οποίες μπορούν να έχουν πρόσβαση στα αλιευτικά σκάφη πελαγικών ειδών, περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλας.6. ΝΑΥΤΟΛΟΓΗΣΗΚατά τη διάρκεια της πειραματικής περιόδου, τα σκάφη που αλιεύουν πελαγικά είδη δεν υπόκεινται στην υποχρέωση ναυτολόγησης ναυτικών της Αγκόλας.7. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ7.1. Κάθε σκάφος δύναται να ναυτολογήσει έναν επιστημονικό παρατηρητή, τον οποίον διορίζει και αποζημιώνει το Υπουργείο Αλιείας και Περιβάλλοντος. Η παρουσία του παρατηρητή επί του σκάφους δεν μπορεί κανονικά να υπερβαίνει τη διάρκεια μιας αλιευτικής εξόρμησης.7.2. Ο χρόνος παρουσίας του παρατηρητή επί του σκάφους καθορίζεται από τις αρχές της Αγκόλας χωρίς ωστόσο να υπερβαίνει, κατά γενικό κανόνα, το χρονικό διάστημα που είναι αναγκαίο προκειμένου να εκτελέσει τα καθήκοντά του.7.3. Ο παρατηρητής απολαύει της ίδιας μεταχείρισης όπως και οι αξιωματικοί του σκάφους. Ο παρατηρητής:- παρατηρεί τις αλιευτικές δραστηριότητες των σκαφών,- προβαίνει σε βιολογική δειγματοληψία στο πλαίσιο επιστημονικών προγραμμάτων,- καταγράφει τα χρησιμοποιούμενα αλιευτικά εργαλεία,- επαληθεύει τα στοιχεία των αλιευμάτων που αφορούν τη ζώνη αλιείας της Αγκόλας, τα οποία εμφαίνονται στο ημερολόγιο του πλοίου,- κοινοποιεί μια φορά την εβδομάδα μέσω ασυρμάτου τα αλιευτικά δεδομένα.Κατά την παραμονή επί του σκάφους ο παρατηρητής:- λαμβάνει όλα τα αναγκαία μέτρα ώστε η επιβίβασή του καθώς και η παρουσία του επί του σκάφους να μην διακόπτουν ούτε να παρεμποδίζουν τις αλιευτικές δραστηριότητες,- δεν προκαλεί ζημίες στα αγαθά και στον εξοπλισμό που ευρίσκονται στο σκάφος και τηρεί το απόρρητο όλων των εγγράφων που ανήκουν στο σκάφος αυτό.- συντάσσει έκθεση δραστηριοτήτων η οποία διαβιβάζεται στις αρμόδιες αρχές της Αγκόλας.Οι όροι επιβίβασής του ορίζονται με κοινή συμφωνία μεταξύ του πλοιοκτήτη ή του εκπροσώπου του και των αρχών της Αγκόλας. Ο μισθός και οι εισφορές κοινωνικής ασφάλισης του παρατηρητή βαρύνουν το Υπουργείο Αλιείας και Περιβάλλοντος. Οι πλοιοκτήτες καταβάλλουν στο Υπουργείο Αλιείας και Περιβάλλοντος, μέσω του πράκτορα, ποσό 15 ευρώ ανά ημέρα παραμονής του παρατηρητή σε κάθε σκάφος. Τα έξοδα επιβίβασης και αποβίβασης του παρατηρητή βαρύνουν τον πλοιοκτήτη εφόσον δεν είναι σε θέση να αναλάβει και να αποβιβάσει τον παρατηρητή σε λιμένα της Αγκόλας που συμφωνείται από κοινού με τις αρχές της εν λόγω χώρας.Σε περίπτωση απουσίας του παρατηρητή στον συμφωνημένο τόπο ή χρόνο και εντός των δώδεκα επόμενων ωρών, ο πλοιοκτήτης απαλλάσσεται αυτόματα από την υποχρέωσή του να επιβιβάσει τον εν λόγω παρατηρητή.8. ΕΠΙΘΕΩΡΗΣΗ ΚΑΙ ΕΛΕΓΧΟΣΤα κοινοτικά σκάφη που αλιεύουν στο πλαίσιο της συμφωνίας, θα αποτελέσουν αντικείμενο δορυφορικής παρακολούθησης σύμφωνα με τους όρους που πρόκειται να συμφωνηθούν μεταξύ των μερών.Κατόπιν αιτήσεως των αρχών της Αγκόλας, τα αλιευτικά σκάφη της Κοινότητας που αλιεύουν στο πλαίσιο της συμφωνίας, πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την επιθεώρηση και τον έλεγχο των αλιευτικών δραστηριότητων.Η παρουσία αυτών των υπαλλήλων επί του σκάφους δεν


text: πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.9. ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝΚάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλας στο πλαίσιο της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.Με την επιφύλαξη των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλας (TAAG).Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει η Διεύθυνση Επιθεώρησης και Εποπτείας του Υπουργείου Αλιείας και Περιβάλλοντος.10. ΜΕΓΕΘΟΣ ΜΑΤΙΩΝ ΤΩΝ ΔΙΧΤΥΩΝΗ ελάχιστη χρησιμοποιούμενη διάσταση των ματιών των διχτυών είναι εκείνη που προβλέπεται από την εθνική νομοθεσία.11. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣ ΓΙΑ ΣΚΟΠΟΥΣ ΕΛΕΓΧΟΥ11.1. Η αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών για κάθε ακινητοποίηση για σκοπούς ελέγχου αλιευτικού πλοίου που φέρει σημαία κράτους μέλους της Κοινότητας, η οποία έλαβε χώρα εντός της αλιευτικής ζώνης της Αγκόλας και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.11.2. Πριν να εξετασθεί η λήψη ενδεχόμενων μέτρων έναντι του πλοιάρχου ή του πληρώματος του σκάφους, ή οποιουδήποτε μέτρου έναντι του φορτίου ή του εξοπλισμού του σκάφους, εκτός των περιπτώσεων που τα μέτρα αυτά έχουν ως σκοπό τη διατήρηση των αποδείξεων σχετικά με την υποτιθέμενη παράβαση, πραγματοποιείται συνάντηση συνεννόησης εντός προθεσμίας μίας εργάσιμης ημέρας μετά τη λήψη των προαναφερθεισών πληροφοριών, μεταξύ της αντιπροσωπείας της Επιτροπής στην Αγκόλα, του Υπουργείου Αλιείας και Περιβάλλοντος, και των αρχών ελέγχου, με την ενδεχόμενη συμμετοχή ενός εκπροσώπου του οικείου κράτους μέλους.Κατά τη συνάντηση αυτή, τα μέρη ανταλλάσσουν μεταξύ τους κάθε έγγραφο ή κάθε χρήσιμη πληροφορία, κυρίως αποδεικτικά στοιχεία αυτόματης καταγραφής του στίγματος του σκάφους κατά τη διάρκεια της αλιευτικής εξόρμησης μέχρι τη στιγμή της ακινητοποίησης για σκοπούς ελέγχου, οι οποίες μπορούν να βοηθήσουν στην αποσαφήνιση των περιστάσεων των διαπιστωθέντων γεγονότων.Ο πλοιοκτήτης ή ο εκπρόσωπός του ενημερώνεται για το αποτέλεσμα αυτών των συνεννοήσεων, καθώς και για όλα τα μέτρα που συνεπάγεται ο έλεγχος.11.3. Πριν από οποιαδήποτε δικαστική ενέργεια, επιζητείται ο διακανονισμός της υποτιθέμενης παράβασης με συναλλακτική διαδικασία. Η διαδικασία αυτή περατώνεται το αργότερο εντός τριών εργάσιμων ημερών μετά τη διενέργεια της ακινητοποίησης για σκοπούς ελέγχου.11.4. Εάν η υπόθεση δεν κατέστη δυνατό να διακανονισθεί με συναλλακτική διαδικασία και εάν ασκηθεί δίωξη ενώπιον μιας αρμόδιας δικαστικής αρχής ορίζεται τραπεζική εγγύηση από την αρμόδια αρχή εντός προθεσμίας σαράντα οκτώ ωρών μετά το τέλος της συναλλακτικής διαδικασίας εν αναμονή της δικαστικής απόφασης. Το ποσό της εγγύησης αυτής δεν πρέπει να είναι μεγαλύτερο από το ανώτατο ύψος προστίμου που προβλέπεται από την εθνική νομοθεσία για την υποτιθέμενη παράβαση. Η τραπεζική εγγύηση αποδεσμεύεται από την αρμόδια αρχή αμέσως μόλις εκδοθεί δικαστική απόφαση που απαλλάσσει τον πλοίαρχο του σκάφους από την κατηγορία.11.5. Το σκάφος και το πλήρωμά του αποδεσμεύονται:- είτε μετά από το τέλος των συνεννοήσεων, εάν το επιτρέπουν οι σχετικές διαπιστώσεις,- είτε μετά την εκπλήρωση των υποχρεώσεων που απορρέουν από τη συναλλακτική διαδικασία,-


text:
 19.11.2013
 EL
 Επίσημη Εφημερίδα της Ευρωπαϊκής Ένωσης
 L 309/50
 ΑΠΌΦΑΣΗ αριθ. 5/2013 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
 της 7ης Νοεμβρίου 2013
 σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (CTA)
 (2013/667/ΕΕ)
 Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
 Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε αρχικά στο Λουξεμβούργο στις 25 Ιουνίου 2005 (2) και για δεύτερη φορά στην Ουαγκαντούγκου στις 22 Ιουνίου 2010 (3) («συμφωνία ΑΚΕ-ΕΕ»), και ιδίως το άρθρο 3 παράγραφοι 5 και 6 του παραρτήματος III.
 Εκτιμώντας τα ακόλουθα:
 (1)
 Κατά τη δεύτερη αναθεώρηση της συμφωνίας ΑΚΕ-ΕΕ, τροποποιήθηκε το παράρτημα III αυτής ώστε να επανεξετασθεί η αποστολή του Τεχνικού Κέντρου Γεωργικής και Αγροτικής Συνεργασίας (CTA) και να διευκρινισθεί και να ενισχυθεί η διαχείριση αυτού του οργανισμού, ειδικότερα η εποπτεία από την Επιτροπή των Πρέσβεων και οι αρμοδιότητες του διοικητικού συμβουλίου.
 (2)
 Η απόφαση αριθ. 2/2010 του Συμβουλίου των Υπουργών ΑΚΕ-ΕΕ (4) προβλέπει την προσωρινή εφαρμογή της δεύτερης τροποποίησης της συμφωνίας ΑΚΕ-ΕΕ από τις 31 Οκτωβρίου 2010.
 (3)
 Κατά συνέπεια, το καταστατικό του Τεχνικού Κέντρου Γεωργικής και Αγροτικής Συνεργασίας (CTA) (εφεξής «το Κέντρο») θα πρέπει να τροποποιηθεί αναλόγως.
 (4)
 Δυνάμει του άρθρου 3 παράγραφος 5 του παραρτήματος III της συμφωνίας ΑΚΕ-ΕΕ, η Επιτροπή των Πρέσβεων θεσπίζει το καταστατικό του Κέντρου. Πρέπει, επομένως, η Επιτροπή των Πρέσβεων να εκδώσει απόφαση προς αυτόν τον σκοπό,
 ΑΠΟΦΑΣΙΖΕΙ:
 Άρθρο μόνο
 Εγκρίνεται το καταστατικό του Τεχνικού Κέντρου Γεωργικής και Αγροτικής Συνεργασίας (CTA) που προσαρτάται στην παρούσα απόφαση.
 Η Ευρωπαϊκή Ένωση και τα κράτη ΑΚΕ δεσμεύονται, κάθε μέρος στον βαθμό που του αναλογεί, να λάβουν τα απαραίτητα μέτρα για την εφαρμογή της παρούσας απόφασης.
 Η παρούσα απόφαση αρχίζει να ισχύει από την ημερομηνία της εκδόσεώς της.
 Βρυξέλλες, 7 Νοεμβρίου 2013.
 Για την Επιτροπή των Πρέσβεων ΑΚΕ–ΕΕ
 Ο Πρόεδρος
 R. KAROBLIS
 (1) ΕΕ L 317 της 15.12.2000, σ. 3.
 (2) Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
 (3) Συμφωνία για τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
 (4) Απόφαση αριθ. 2/2010 του Συμβουλίου Υπουργών ΑΚΕ-ΕΚ, της 21ης Ιουνίου 2010, σχετικά με τα μεταβατικά μέτρα που πρέπει να εφαρμοστούν από την ημερομηνία υπογραφής έως την ημερομηνία θέσης σε ισχύ της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός,


text:
και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 68).
 ΠΑΡΑΡΤΗΜΑ
 ΚΑΤΑΣΤΑΤΙΚΟ ΤΟΥ ΤΕΧΝΙΚΟΥ ΚΕΝΤΡΟΥ ΓΕΩΡΓΙΚΗΣ ΚΙ ΑΓΡΟΤΙΚΗΣ ΣΥΝΕΡΓΑΣΙΑΣ (CTA)
 Άρθρο 1
 Αντικείμενο
 1. Το Τεχνικό Κέντρο Γεωργικής και Αγροτικής Συνεργασίας (CTA) («το Κέντρο»), κατά την έννοια του παραρτήματος III της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, (1) όπως τροποποιήθηκε αρχικά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντουγκού στις 22 Ιουνίου 2010 (3) («συμφωνία ΑΚΕ-ΕΕ»), είναι κοινό τεχνικό όργανο των κρατών ΑΚΕ και της ΕΕ. Είναι νομικό πρόσωπο και έχει, σε όλα τα συμβαλλόμενα κράτη μέρη της συμφωνίας ΑΚΕ-ΕΕ, την ευρύτερη δικαιοπρακτική ικανότητα που αναγνωρίζεται σε νομικά πρόσωπα της ιδίας φύσης από την εθνική νομοθεσία τους.
 2. Το προσωπικό του Κέντρου απολαύει των εθιμοτυπικών προνομίων, ασυλιών και διευκολύνσεων που προβλέπονται στο δεύτερο εδάφιο του άρθρου 1 του πρωτοκόλλου αριθ. 2 περί προνομίων και ασυλιών της συμφωνίας ΑΚΕ-ΕΕ και περιέχονται στις δηλώσεις VI και VII που προσαρτώνται στη συμφωνία ΑΚΕ-ΕΕ.
 3. Το Κέντρο είναι μη κερδοσκοπικός οργανισμός.
 4. Η έδρα του Κέντρου θα βρίσκεται προσωρινά στο Wageningen (Κάτω Χώρες), με τοπικό γραφείο στις Βρυξέλλες.
 Άρθρο 2
 Αρχές και στόχοι
 1. Το Κέντρο ενεργεί στο πλαίσιο των διατάξεων και των στόχων της συμφωνίας ΑΚΕ-ΕΕ. Επιδιώκει τους στόχους που προσδιορίζονται στο άρθρο 3 του παραρτήματος III της συμφωνίας ΑΚΕ-ΕΕ υπό την εποπτεία της Επιτροπής των Πρέσβεων.
 2. Το Κέντρο αναλύει τους στόχους του σε έγγραφο γενικής στρατηγικής.
 3. Το Κέντρο ασκεί τις δραστηριότητές του σε στενή συνεργασία με τους οργανισμούς και άλλους φορείς που αναφέρονται στη συμφωνία ΑΚΕ-ΕΕ και στις επισυναπτόμενες δηλώσεις. Το Κέντρο δύναται, εφόσον είναι αναγκαίο, να προσφύγει σε περιφερειακούς και διεθνείς οργανισμούς, ιδίως εκείνους που βρίσκονται στην Ευρωπαϊκή Ένωση ή σε κράτη ΑΚΕ και ασχολούνται με θέματα σχετικά με τη γεωργική και αγροτική ανάπτυξη.
 Άρθρο 3
 Χρηματοδότηση
 1. Ο προϋπολογισμός του Κέντρου χρηματοδοτείται σύμφωνα με τους κανόνες που προβλέπει η συμφωνία ΑΚΕ-ΕΕ όσον αφορά τη συνεργασία για τη χρηματοδότηση της ανάπτυξης.
 2. Ο προϋπολογισμός του Κέντρου δύναται να λαμβάνει συμπληρωματικούς πόρους από άλλα μέρη για την επίτευξη των στόχων του Κέντρου, όπως προβλέπονται στη συμφωνία ΑΚΕ-ΕΕ, καθώς και για την εφαρμογή της στρατηγικής που καταρτίζει το Κέντρο.
 Άρθρο 4
 Επιτροπή των Πρέσβεων
 1. Η Επιτροπή των Πρέσβεων αποτελεί την εποπτεύουσα αρχή του Κέντρου σύμφωνα με το άρθρο 3 παράγραφος 5 του παραρτήματος III της συμφωνίας ΑΚΕ-ΕΕ. Διορίζει τα μέλη του διοικητικού συμβουλίου και τον διευθυντή του Κέντρου βάσει πρότασης του διοικητικού συμβουλίου, παρακολουθεί τη συνολική στρατηγική του Κέντρου και επιβλέπει τις εργασίες του διοικητικού συμβουλίου.
 2. Η Επιτροπή των Πρέσβεων απαλλάσσει τον διευθυντή όσον αφορά την εκτέλεση του προϋπολογισμού. Για να χορηγήσει την απαλλαγή, η Επιτροπή των Πρέσβεων λαμβάνει σύσταση του διοικητικού συμβουλίου βασιζόμενη στην εξέταση των ετήσιων δημοσιονομικών καταστάσεων και στη γνωμοδότηση του ελεγκτή μαζί


text:
με τις απαντήσεις του διευθυντή.
 3. Η Επιτροπή των Πρέσβεων δύναται να επανεξετάσει και να τροποποιήσει ανά πάσα στιγμή τις αποφάσεις του Κέντρου. Ενημερώνεται τακτικά από το διοικητικό συμβούλιο, και, κατόπιν αιτήματός της, από τον διευθυντή του Κέντρου.
 Άρθρο 5
 Διοικητικό συμβούλιο
 1. Το διοικητικό συμβούλιο συγκροτείται για να στηρίζει, να παρακολουθεί και να ελέγχει τις τεχνικές, διοικητικές και χρηματοδοτικές πτυχές όλων των δραστηριοτήτων του Κέντρου.
 2. Το διοικητικό συμβούλιο αποτελείται, σε βάση ίσης εκπροσώπησης, από έξι μέλη συνολικά, τρεις υπηκόους κρατών ΑΚΕ και τρεις της Ευρωπαϊκής Ένωσης, τα οποία επιλέγονται από τα μέρη της συμφωνίας ΑΚΕ-ΕΕ και διορίζονται από την Επιτροπή των Πρέσβεων βάσει των επαγγελματικών προσόντων τους στους τομείς της γεωργίας και της αγροτικής ανάπτυξης ή/και των πολιτικών της πληροφορίας και της επικοινωνίας, της επιστήμης, της διαχείρισης και της τεχνολογίας.
 3. Προκειμένου να διασφαλίζεται η απρόσκοπτη ροή του έργου του διοικητικού συμβουλίου, η Επιτροπή των Πρέσβεων δεν επιδιώκει την αντικατάσταση του συνόλου των μελών του διοικητικού συμβουλίου εντός του ίδιου ημερολογιακού έτους.
 4. Τα μέλη του διοικητικού συμβουλίου ορίζονται από την Επιτροπή των Πρέσβεων, σύμφωνα με τις διαδικασίες που καθορίζει η ίδια, για μέγιστη περίοδο πέντε ετών, με ενδιάμεση επανεξέταση.
 5. Το διοικητικό συμβούλιο πραγματοποιεί τουλάχιστον τρεις τακτικές συνεδριάσεις ετησίως. Μπορεί επίσης να συγκαλεί έκτακτες συνελεύσεις όποτε απαιτείται, προκειμένου να εκτελεί τα καθήκοντά του, κατόπιν αιτήματος της Επιτροπής των Πρέσβεων ή κατόπιν αιτήματος του προεδρεύοντος του διοικητικού συμβουλίου ή κατόπιν αιτήματος του διευθυντή. Το Κέντρο παρέχει γραμματειακή υποστήριξη στο διοικητικό συμβούλιο.
 6. Τα μέλη του διοικητικού συμβουλίου εκτελούν τα καθήκοντά τους ανεξάρτητα, δεν αναζητούν ούτε λαμβάνουν εντολές από τρίτα μέρη και ενεργούν αποκλειστικά προς το συμφέρον του Κέντρου. Η ιδιότητα του μέλους του διοικητικού συμβουλίου είναι ασυμβίβαστη με κάθε άλλη δραστηριότητα αμειβόμενη από το Κέντρο.
 7. Τα μέλη του διοικητικού συμβουλίου εκλέγουν μεταξύ τους πρόεδρο και αντιπρόεδρο για μέγιστη περίοδο πέντε ετών, σύμφωνα με τις διατάξεις που καθορίζονται στον κανονισμό εσωτερικής λειτουργίας του. Η θέση του προέδρου καλύπτεται από πρόσωπο ιθαγένειας του μέρους (ΑΚΕ ή Ευρωπαϊκή Ένωση) διαφορετικό από εκείνο που κατέχει τη θέση του διευθυντή του Κέντρου. Η θέση του αντιπροέδρου πληρούται από πρόσωπο ιθαγένειας του μέρους διαφορετικό από εκείνο που κατέχει τη θέση του προέδρου.
 8. Στις συνεδριάσεις του διοικητικού συμβουλίου συμμετέχουν παρατηρητές από την Ευρωπαϊκή Επιτροπή, τη Γενική Γραμματεία του Συμβουλίου της Ευρωπαϊκής Ένωσης και τη Γραμματεία των κρατών ΑΚΕ.
 9. Το διοικητικό συμβούλιο δύναται να καλεί άλλα μέλη της διεύθυνσης και του προσωπικού του Κέντρου ή/και εξωτερικούς εμπειρογνώμονες, να γνωμοδοτήσουν επί ειδικών θεμάτων.
 10. Το διοικητικό συμβούλιο λαμβάνει τις αποφάσεις του με απλή πλειοψηφία των παρόντων ή εκπροσωπούμενων μελών του, σύμφωνα με τον κανονισμό εσωτερικής λειτουργίας του. Κάθε μέλος του διοικητικού συμβουλίου διαθέτει μία ψήφο. Σε περίπτωση ψηφοφορίας κατά τμήματα, υπερισχύει η ψήφος του προέδρου.
 11. Σε κάθε συνεδρίαση τηρούνται πρακτικά. Οι συζητήσεις του διοικητικού συμβουλίου είναι εμπιστευτικές.
 12. Το διοικητικό συμβούλιο εγκρίνει τον κανονισμό εσωτερικής λειτουργίας του και τον υποβάλει στην Επιτροπή των Πρέσβεων για ενημέρωση.
 Άρθρο 6
 Καθήκοντα του διοικητικού συμβουλίου
 1. Το διοικητικό συμβούλιο παρακολουθεί στενά και εποπτεύει τις δραστηριότητες του